Κορώνα - γράμματα η ασφάλεια των μαθητών μέσα στα εργαστήρια\nΚορώνα – γράμματα η ασφάλεια των μαθητών μέσα στα εργαστήρια\nΕδώ και τρία χρόνια προειδοποιεί ο Σύνδεσμος Καθηγητών Σχεδιασμού και Τεχνολογίας\nOctober 21, 2018 - 9:30 am\nΤο ζήτημα της ασφάλειας και υγείας μέσα στα σχολεία απασχολεί έντονα τον τελευταίο καιρό τόσο το Υπουργείο Παιδείας όσο και τις εκπαιδευτικές οργανώσεις. Είναι ένα ζήτημα με αρκετές παραμέτρους, οι οποίες, ωστόσο, δεν φαίνεται να λαμβάνονται υπόψη σε όλες τις περιπτώσεις από τους αρμόδιους φορείς. Χαρακτηριστικό είναι το παράδειγμα που αφορά τα εργαστηριοποιημένα μαθήματα όπως του Σχεδιασμού, Τεχνολογίας, Χημείας, Πληροφορικής και άλλα, αφού με τις αλλαγές που έγιναν τα τελευταία τρία χρόνια όχι μόνο υποβαθμίζεται η ποιότητα της παρεχόμενης εκπαίδευσης και συνάμα αναφύονται θέματα ασφάλειας, αλλά παραβιάζεται και η σχετική νομοθεσία. Σε ό,τι αφορά τον Σύνδεσμο Καθηγητών Σχεδιασμού και Τεχνολογίας, φαίνεται ότι πλέον δεν θα μείνει στις παρακλήσεις και στην ανταλλαγή επιστολών με τους αρμόδιους, αλλά θα ακολουθήσει τη νομική οδό. Αν και γνωρίζουν οι αρμόδιοι τα προβλήματα -άλλωστε έχει γίνει και σχετική έρευνα από το 2016 από το Κέντρο Εκπαιδευτικής Έρευνας και Αξιολόγησης (Κ.Ε.Ε.Α.) του Παιδαγωγικού Ινστιτούτου- εντούτοις δεν έχουν ληφθεί μέχρι τώρα δραστικά μέτρα. Παράλληλα, και η ίδια η Επίτροπος Προστασίας των Δικαιωμάτων του Παιδιού, Λήδα Κουρσουμπά, στην οποία έγινε παράπονο από τον Αντώνη Λαζάρου, πρόεδρο του Συνδέσμου Καθηγητών Σχεδιασμού και Τεχνολογίας της ΟΕΛΜΕΚ, τονίζει πως αν και αντιλαμβάνεται πως οι λόγοι που ώθησαν το Υπουργείο Παιδείας σε αλλαγές είναι οικονομικοί, εντούτοις δεν μπορούν να γίνονται εκπτώσεις ή ακόμα και να παίζεται κορώνα-γράμματα η υγεία και ασφάλεια των μαθητών/μαθητριών και καθηγητών.\nΌπως σημειώνει ο ίδιος ο Σύνδεσμος Καθηγητών Σχεδιασμού και Τεχνολογίας, δυστυχώς όποτε συμβεί ένα θλιβερό περιστατικό στα δημόσια σχολεία όλοι θυμούνται τα σοβαρά θέματα ασφάλειας και υγείας και όλοι σπεύδουν να επιρρίψουν ευθύνες. Ωστόσο, υπενθυμίζει πως τα θέματα ασφάλειας και υγείας των μαθητών και εκπαιδευτικών κατά τη διεξαγωγή του εργαστηριακού μαθήματος του Σχεδιασμού και Τεχνολογίας τίθενται επανειλημμένα στο Υπουργείο Παιδείας από τον Σύνδεσμο τα τελευταία 3 χρόνια. Δυστυχώς, κατά το διάστημα αυτό δεν υπήρξε οποιαδήποτε αποτελεσματική ανταπόκριση από το Υπουργείο Παιδείας και Πολιτισμού (Υ.Π.Π.) για συμμόρφωση με τη νομοθεσία περί Ασφάλειας και Υγείας στους χώρους εργασίας.\nΣε ό,τι αφορά την εκτίμηση Επικινδυνότητας και Σύστημα Ασφάλειας και Υγείας, ο Σύνδεσμος έχει λάβει και νομική γνωμάτευση με την οποία καταδεικνύεται πως το Υπουργείο Παιδείας παραβιάζει τους περί Ασφάλειας και Υγείας στην Εργασία Νόμους του 1996 και 2002 καθώς και τους περί Διαχείρισης Θεμάτων Ασφάλειας και Υγείας στην Εργασία Κανονισμούς του 2002 (Κ.Δ.Π. 173/2002), αφού, όπως προβλέπεται στη νομοθεσία, δεν τηρούνται τα πιο κάτω:\nΌπως καταγγέλλει ο Σύνδεσμος, το Υπουργείο Παιδείας,\nαντιλαμβανόμενο ότι παραβιάζεται η νομοθεσία, αντί να προχωρήσει σε διεξαγωγή έρευνας από εγκεκριμένη από το Τμήμα Επιθεώρησης Εργασίας υπηρεσία, προχώρησε με επιστολή του, ημερομηνίας 20 Σεπτεμβρίου 2017 και Αριθμό Φακέλου: 5.28.29/3, στην κοινοποίηση εγγράφου με θέμα «Οδηγίες λειτουργίας των Εργαστηρίων Σχεδιασμού και Τεχνολογίας». Ωστόσο, οι ίδιοι οι εκπαιδευτικοί επισημαίνουν πως δεν είναι ειδικοί ούτε έχουν την εμπειρογνωμοσύνη για να ελέγξουν αν όλα όσα αναφέρονται στους κανονισμούς αυτούς πληρούνται. Ο Σύνδεσμος επισημαίνει, δε, ότι από το σχολικό έτος 2015-2016, όταν τέθηκαν σε εφαρμογή τα Νέα Ωρολόγια Προγράμματα (ΝΩΠ), προειδοποιεί το Υπουργείο Παιδείας και τους εκάστοτε Υπουργούς με επιστολές αλλά και σε κατ’ ιδίαν συναντήσεις, ότι η ασφάλεια και η υγεία των μαθητών και των καθηγητών στα εργαστήρια Σχεδιασμού και Τεχνολογίας βρίσκεται σε άμεσο κίνδυνο. Αποτέλεσμα των ΝΩΠ είναι να προκύπτουν ομάδες 20 μαθητών σε εργαστηριακά μαθήματα.\nΥπεράριθμες ομάδες μαθητών και επικινδυνότητα\nΟ Σύνδεσμος Καθηγητών Σχεδιασμού και Τεχνολογίας, για ακόμα μία φορά, προειδοποιεί για τους σοβαρούς κινδύνους ασφάλειας και υγείας που υπάρχουν στα εργαστήρια με τις υπεράριθμες ομάδες μαθητών. «Το ΥΠΠ έχει αυθαίρετα και χωρίς καθόλου επιστημονική τεκμηρίωση αποφασίσει ότι μπορεί να “στοιβάζονται” στα εργαστήρια του Σχεδιασμού και Τεχνολογίας μέχρι και 20 μαθητές. Με αυτά τα δεδομένα, δεν μπορεί να επιτευχθεί η σωστή επίβλεψη των μαθητών, με αποτέλεσμα η ασφάλειά τους να τίθεται σε κίνδυνο. Ο εκπαιδευτικός στο εργαστήριο εποπτεύει ταυτόχρονα όλους τους μαθητές σε διάφορα μηχανήματα και εργαλεία. Ως εκ τούτου, είναι πρακτικά αδύνατο να εγγυηθεί κάποιος την ασφάλειά τους αν ο αριθμός τους είναι μεγάλος και υπερβαίνει τον προβλεπόμενο χώρο εργασίας ανά μαθητή. Κάτι που είναι επιστημονικά τεκμηριωμένο και αναφέρεται και στη νομοθεσία».\nΌπως αναφέρουν οι εκπαιδευτικοί του Συνδέσμου Σχεδιασμού και Τεχνολογίας, ο μέγιστος αριθμός μαθητών στα εργαστήρια πριν από την εφαρμογή των ΝΩΠ δεν ξεπερνούσε τους 13. «Από την εμπειρία μας, έχει αποδειχθεί ότι ο αριθμός των μαθητών δεν μπορεί να υπερβαίνει τους 13. Ο μέγιστος αριθμός μαθητών στα εργαστήρια πρέπει να καθοριστεί βάσει της εκτίμησης επικινδυνότητας και σύμφωνα με τα Παραρτήματα που αφορούν τον “συνωστισμό-καθίσματα” στους περί Ελάχιστων Προδιαγραφών Ασφάλειας και Υγείας στους Χώρους Εργασίας Κανονισμούς του 2002 (Κ.Δ.Π. 174/2002)». Σημειώνει επίσης, ότι έρευνα του ΚΕΕΑ/Παιδαγωγικό Ινστιτούτο, η οποία λαμβάνει υπόψη μόνο το διαθέσιμο χώρο των εργαστηρίων (χωρίς να λαμβάνεται υπόψη η σωστή επίβλεψη), έχει καταδείξει ότι υπάρχουν εργαστήρια των οποίων ο χώρος είναι πολύ μικρός και άρα ακατάλληλος για να χρησιμοποιηθεί από τον αριθμό των μαθητών που σήμερα τα χρησιμοποιεί.\nΑναπάντητο παραμένει το ερώτημα, λέει η Λήδα Κουρσουμπά\nΕνδεικτικό είναι το γεγονός ότι ακόμη και η Επίτροπος Προστασίας του Παιδιού επισημαίνει ότι το ερώτημά της προς το αρμόδιο Υπουργείο για το πώς διασφαλίζεται η ασφάλεια και υγεία των μαθητών εξακολουθεί να παραμένει αναπάντητο.\nΕιδικότερα, δεν επεξηγείται ποια θεωρεί ως ενδεικνυόμενα για την περίσταση μέτρα το Υπουργείο Παιδείας, ποιες είναι οι πρόσθετες οδηγίες που δίνονται στους καθηγητές, πώς αυτές έχουν καθοριστεί και πώς έχουν αξιολογηθεί. Επίσης δεν δίνονται εξηγήσει πώς το Υπουργείο Παιδείας έχει καταλήξει στο μέγιστο αριθμό 20 μαθητών ανά τμήμα και εάν στην απόφαση αυτή έχει ληφθεί υπόψη, πέραν των οποιονδήποτε άλλων παραμέτρων, το θέμα της ασφάλειας των παιδιών.\nH κυρία Κουρσουμπά τονίζει ότι εφόσον ένα τόσο σοβαρό θέμα τίθεται επανειλημμένα από μια οργανωμένη ομάδα εκπαιδευτικών, τότε το Υπουργείο Παιδείας θα πρέπει να εγκύψει ουσιαστικά στη διερεύνησή του και να προχωρήσει στην αξιολόγηση της επικινδυνότητας που η διδασκαλία του μαθήματος εμπεριέχει υιοθετώντας μια έγκυρη μεθοδολογία. Ακόμη, όπως σημειώνει, αν και αντιλαμβάνεται πως το θέμα των μαθητών ανά Τμήμα έχει άμεση σχέση με την ορθολογική και αποδοτική αξιοποίηση των διαθέσιμων οικονομικών πόρων, εντούτοις το θέμα ασφάλειας των μαθητών είναι υπέρτερο οποιασδήποτε άλλης παραμέτρου. Κατά συνέπεια, όπως τονίζει η κυρία Κουρσουμπά, εάν και εφόσον το Υπουργείο Παιδείας δεν μπορεί να διασφαλίσει την ασφάλεια των μαθητών σε όλες τις περιπτώσεις όπου διδάσκεται το μάθημα του Σχεδιασμού και Τεχνολογίας, τότε θα πρέπει να προβεί σε δραστικές ενέργειες ώστε όποτε και όπου αυτό διδάσκεται η ασφάλεια και υγεία των παιδιών να διασφαλίζεται στο έπακρον.\nΠροηγούμενο άρθροΦορολογική αμνηστία για Ιταλία\nΕπόμενο άρθροΑγναντεύοντας την καθεστηκυία τάξη της νεκρής ζώνης


Όνομα-έκπληξη για τον πάγκο του ΠΑΣ (ΦΩΤΟ) - Ola15.gr\nΌνομα-έκπληξη για τον πάγκο του ΠΑΣ (ΦΩΤΟ)\nΟ Ηρακλής Μεταξάς έχει ενημερώσει τους ανθρώπους του ΠΑΣ Γιάννινα πως θα συνεχίσει στον Αστέρα Τρίπολης κι ένα από τα ονόματα που έχουν προταθεί στους Ηπειρώτες είναι ο Ελληνοαυστραλός προπονητής Άρθουρ Πάπας (κατά κόσμον Παπασταμάτης), ο οποίος αποτέλεσε στενό συνεργάτη του Άγγελου Ποστέκογλου στην ιαπωνική Γιοκοχάμα Μαρίνος για δύο χρόνια (2019-21).\nΟ Πάπας έχει αναλάβει από το περασμένο καλοκαίρι την τεχνική ηγεσία της Νιούκαστλ Τζετς που αγωνίζεται στην A-League της Αυστραλίας, ενώ πρόσφατα ανανέωσε το συμβόλαιό του έως το τέλος της σεζόν 2023-24. Παρ’ όλα αυτά, δεν αποκλείεται να βρεθεί η «χρυσή» τομή και να λύσει τη συνεργασία του σε περίπτωση που υπάρξει ενδιαφέρον από την πλευρά του ΠΑΣ.\nΟ 42χρονος τεχνικός κατά το παρελθόν έχει βρεθεί στο τεχνικό επιτελείο ομάδων όπως η FC Γκόα και η Νορθ Ιστ Γιουνάιτεντ που συμμετέχουν στο πρωτάθλημα της Ινδίας, ενώ ως πρώτος προπονητής, πέρα από τη Νιούκαστλ Τζετς, έχει καθίσει στον πάγκο και της Καγκοσίμα Γιουνάιτεντ από την Ιαπωνία.\nTennis24.gr 18 Φεβρουαρίου, 2022\nHighlights: Το ντεμπούτο Τσιτσιπά στη Γαλλία\nΔείτε πως ο Στέφανος Τσιτσιπάς κέρδισε στα δυο sets τον […]\nFilathlos.gr 8 Φεβρουαρίου, 2022\nΆνετη νίκη για Σάκκαρη στην Αγία Πετρούπολη\nΆνετη νίκη για Σάκκαρη στην Αγία Πετρούπολη 08/02/2022 Η Σάκκαρη […]


Καλλιόπη Βέττα: «Αρνητικά συναισθήματα και ανησυχία στην Κοζάνη» | Εφημερίδα η Εποχή\nΚαλλιόπη Βέττα: «Αρνητικά συναισθήματα και ανησυχία στην Κοζάνη»\nΈπειτα από μια εβδομάδα περιοριστικών μέτρων ποια είναι η κατάσταση στην περιοχή;\nΕπικρατούν, ασφαλώς, αρνητικά συναισθήματα. Υπάρχει η εύλογη ανησυχία για την υγεία, ιδιαίτερα των πολιτών που ανήκουν σε ευάλωτες ομάδες, συγχρόνως απογοήτευση και δυσθυμία για την αναστολή λειτουργίας των επιχειρήσεων. Οι κάτοικοι βιώνουν μια πρωτόγνωρη αίσθηση, καθώς μετά το λοκντάουν της άνοιξης, τα περιοριστικά μέτρα των τελευταίων ημερών, έδωσαν τη χαριστική βολή στην οικονομική ζωή της Π. Ε. Κοζάνης. Θεσμικοί και παραγωγικοί φορείς διαμαρτύρονται για απότομη κλιμάκωση των μέτρων, έλλειψη προετοιμασίας και επικοινωνίας από τους αρμοδίους, για τα ισχνά μέτρα στήριξης που ανακοίνωσε η κυβέρνηση για τις πληττόμενες περιοχές. Προσθέτοντας την ανασφάλεια για την κατάσταση των δομών υγείας, καθώς και την αγωνία για το συζητήσιμο μέτρο της συνέχισης λειτουργίας των σχολείων, φτάνουμε στο συμπέρασμα ότι η δεύτερη καραντίνα βρίσκει την περιοχή σε έκρυθμη κατάσταση.\nΈχουν ληφθεί μέτρα για τη θωράκιση των δομών υγείας της περιοχής το τελευταίο εξάμηνο;\nΕνώ θα περίμενε κανείς, ειδικά σε μια περιοχή όπως η Δυτική Μακεδονία, στην οποία εμφανίστηκαν χρονικά τα πρώτα κρούσματα, να υπάρχει ισχυρή και αποτελεσματική παρέμβαση του κράτους, διαπιστώνουμε ότι υπάρχουν σοβαρές ελλείψεις. Οι έξι κλίνες ΜΕΘ στο νοσοκομείο της Κοζάνης δεν λειτουργούν καθώς δεν έχουν στελεχωθεί με το αναγκαίο προσωπικό, ενώ προβλήματα στελέχωσης, αν και με μικρότερη ένταση, παρατηρούνται στο νοσοκομείο της Πτολεμαΐδας. Σημαντικό πρόβλημα, επίσης, παρατηρείται με το γεγονός ότι οι γιατροί δεν διεκδικούν θέση εργασίας στα νοσοκομεία της περιοχής, καθώς δεν προβλέπονται μόνιμες προσλήψεις ή άλλα κίνητρα. Το αποτέλεσμα είναι ότι δεν καλύπτονται κρίσιμες θέσεις για τη λειτουργία του ΕΣΥ. Επομένως, όπως σε όλη την Ελλάδα, η συμπλήρωση των δομών υγείας γίνεται με μεταφορά από τις πρωτοβάθμιες μονάδες και προσλήψεις ορισμένου χρόνου, οι οποίες δεν λύνουν το πρόβλημα. Δυστυχώς, αποδεικνύεται ότι το πρόγραμμα της ΝΔ, το οποίο προέκρινε λογικές ΣΔΙΤ και εκχώρησης αρμοδιοτήτων από το ΕΣΥ στον ιδιωτικό τομέα, παρά την προσωρινή αναστολή του λόγω πανδημίας, δεν έχει φύγει από τον ορίζοντα των αρμόδιων στελεχών.\nΈχουν επισκεφθεί την περιοχή κυβερνητικοί αξιωματούχοι;\nΤην επισκέφθηκε ο κ. Χαρδαλιάς, το προηγούμενο Σάββατο, για να εποπτεύσει τα μέτρα εφαρμογής της ΚΥΑ για τα περιοριστικά μέτρα. Πέραν τούτων, ουδέν. Κανείς άλλος κυβερνητικός αξιωματούχος δεν έχει επισκεφθεί την περιοχή γεγονός που δημιουργεί εύλογη απορία και οργή στους κατοίκους που αισθάνονται ότι έχουν αφεθεί στη μοίρα τους. Η μόνη επίσκεψη έγινε από τον Αλέξη Τσίπρα, ο οποίος επισκέφθηκε την Κοζάνη, μαζί με τον Ανδρέα Ξανθό και τον Αλέξη Χαρίτση.\nΤι συζητήθηκε στις επαφές του Αλ. Τσίπρα με τους φορείς της; Ποιο ήταν το κλίμα;\nΟ Αλέξης Τσίπρας συναντήθηκε με τους δημάρχους, με εκπρόσωπους του υγειονομικού κόσμου και με παραγωγικούς φορείς. Στις συζητήσεις, οι οποίες έγιναν σε γόνιμο και παραγωγικό κλίμα, υπήρχε συν-αντίληψη για τις αστοχίες και τις ελλείψεις της κυβέρνησης, ενώ σύμπνοια απόψεων υπήρξε και για την ανάγκη ενεργότερης παρέμβασης του κράτους στη στήριξη των εργαζομένων και των επιχειρήσεων. Το κρίσιμο στοιχείο, κατά τη γνώμη μου είναι το εξής: όπως φαίνεται από τα υπομνήματα επιμελητηρίων και εμπορικών συλλόγων, οι προτάσεις του ΣΥΡΙΖΑ υιοθετούνται και γίνονται κτήμα των κοινωνικών συνομιλητών. Υπάρχει συμφωνία ότι σε έκτακτες καταστάσεις χρειάζονται έκτακτα μέτρα και όχι ασπιρίνες. Σε αυτό, συναντιούνται οι ανάγκες της κοινωνίας με τις προτάσεις του ΣΥΡΙΖΑ. Αυτό δείχνει ότι μπορεί να εκπροσωπήσει ξανά αυτά τα κοινωνικά στρώματα.\nΚαταθέσατε προτάσεις για τη στήριξη των περιοχών;\nΝαι. Ο πρόεδρος επικεντρώθηκε στην αναγκαιότητα διατήρησης της κοινωνικής συνοχής της περιοχής προτείνοντας έξι άμεσα - και πρόσθετα - μέτρα. Συγκεκριμένα, θέσπιση εισοδήματος έκτακτης ανάγκης (400 ευρώ για κάθε ενήλικο μέλος, 200 για το δεύτερο και 100 για κάθε ανήλικο μέλος), επιδότηση της εργασίας στο 100% της ασφαλιστικής εισφοράς και το 40% του μισθού, μη επιστρεπτέα ενίσχυση σε κάθε επιχείρηση με 2.000 για κάθε εργαζόμενο, μείωση του ΦΠΑ στην εστίαση, επιδότηση του ενοικίου κατά 40% και κατάργηση του ειδικού φόρου κατανάλωσης στο πετρέλαιο για τους αγρότες. Στόχος είναι να στηριχτεί εμπράκτως η περιοχή, την ίδια ώρα που βιώνει τους πρώτους σπασμούς από την βίαιη και πρόχειρη απολιγνιτοποίηση.\nΜιας και αναφέρατε την απολιγνιτοποίηση. Το Master plan είναι σε διαβούλευση που λήγει στις αρχές Νοεμβρίου. Ποια η γνώμη σας;\nΒρίσκεται σε φάση τυπικής διαβούλευσης, όπως αναφέρατε. Στην πράξη, έχει καταδικαστεί από την κοινωνία που το αντιλαμβάνεται ως έχει: φιλοτεχνημένη παρουσίαση μιας έκθεσης ιδεών, με σοβαρές ελλείψεις στην χρηματοδότηση των απαιτούμενων δράσεων. Πρόκειται για συρραφή αποσπασματικών προτάσεων που δεν αντιμετωπίζει επαρκώς το πρόβλημα ανεργίας, παραγωγικής αναδιάρθρωσης, χρηματοδότησης, ισόρροπης ανάπτυξης, αποκατάστασης εδαφών, και απόδοσής τους στον αγροτικό τομέα. Αν συνυπολογίσουμε ότι οι τοπικές κοινωνίες δεν έχουν ενεργό ρόλο στην πορεία υλοποίησης του σχεδίου, δεν γίνεται καμία μνεία για τοπικά σχέδια, τότε μιλάμε για ένα μηχανιστικό, θεωρητικό μοντέλο, με μηδαμινές πιθανότητες επιτυχίας. Απουσιάζει ένα όραμα, ένα στρατηγικό σχέδιο για την επόμενη ημέρα που θα συμπεριλαμβάνει το σύνολο των κατοίκων της Δυτικής Μακεδονίας.\nΓιατί πιστεύετε ότι η κυβέρνηση προχωρά στο βιαστικό κλείσιμο των μονάδων;\nΑπό το νέο Εθνικό Σχέδιο για την Ενέργεια και το Κλίμα προκύπτει ετεροβαρής σχέση υπέρ της χρήσης του φυσικού αερίου στο μείγμα της ηλεκτροπαραγωγής. Έχουμε, δηλαδή, την αντικατάσταση ενός ορυκτού καυσίμου με ένα άλλο, χωρίς να αυξάνεται δηλαδή η πράσινη ενέργεια, όπως εντέχνως προσπαθεί να παρουσιάσει η κυβέρνηση με τα αναγκαία δήθεν «οικολογικά» μέτρα. Οπότε, ο βασικός κλάδος που ευνοείται είναι εκείνος, εγχώριος και διεθνής, που δραστηριοποιείται στο φυσικό αέριο. Εκεί θα πρέπει να αναζητήσετε την απάντηση στο ερώτημα σας.\nΕπείγουσες ανάγκες που προκύπτουν από την κλιματική αλλαγή, ποια πιστεύετε ότι είναι μια βιώσιμη, εναλλακτική πρόταση;\nΗ αναγκαιότητα για μετάβαση σε πράσινο ενεργειακό μοντέλο είναι υπαρκτή. Διεθνώς και στη χώρα μας, πρέπει να πάρουμε γρήγορες αποφάσεις. Ωστόσο, την ίδια στιγμή οφείλουμε να προετοιμάσουμε το έδαφος για μια μετάβαση χωρίς κλυδωνισμούς, αποκλεισμούς και περιθωριοποιήσεις. Το πράσινο της οικολογίας και του σεβασμού στο περιβάλλον μπορεί να συνδυαστεί με το κόκκινο της εργασίας και των κοινωνικών δικαιωμάτων. Δύσκολη αλλά αναγκαία σχέση διότι, σε αντίθετη περίπτωση, περιβάλλον και κόσμος της εργασίας, θα βγουν ζημιωμένοι.\nΗ Καλλιόπη Βέττα είναι βουλεύτρια Κοζάνης του ΣΥΡΙΖΑ - Προοδευτική Συμμαχία.


Planet-GREECE: "Έσκασε" επιταγή του Καλογρίτσα! [video]\n"Έσκασε" επιταγή του Καλογρίτσα! [video]\nΜήπως δεν έχει ούτε μαντήλι να κλάψει;...\nΣτο ρεπορτάζ του Alpha αποκαλύφθηκε ότι έργα που έχει αναλάβει η κατασκευαστική του εταιρεία δεν προχωρούν, αφού οι εργαζόμενοι απεργούν καθώς παραμένουν απλήρωτοι από δύο έως και πέντες μήνες. Χαρακτηριστική, όμως, είναι η καταγγελία μηχανικού της εταιρείας, που είχε λάβει από το λογιστήριό της στις 31 Αυγούστου, επιταγή 4.650 ευρώ για αμοιβές των μηνών Μαρτίου- Απριλίου- Μαΐου. Όταν πήγε να εισπράξει την επιταγή από την τράπεζα του είπαν ότι δεν είχε αντίκρυσμα, ήταν ακάλυπτη και ως τέτοια σφραγίσθηκε στις 2 Σεπτεμβρίου. Η επιταγή δεν έχει ακόμη καλυφθεί, όπως κατήγγειλε ο μηχανικός.


Ice Machine pumping out endless crushed ice.\nΦωτογραφία: “Ice Machine pumping out endless crushed ice.\nΌνομα/διεύθυνση στην τοπική γλώσσα Φωτογραφία: “Ice Machine pumping out endless crushed ice.\nΠροσθήκη φωτογραφίας Δείτε και τις 138 κριτικές για το Courtyard Sacramento Folsom Δείτε παρόμοια ξενοδοχεία Hampton Inn & Suites Folsom 624 ΚριτικέςΠροβολή τιμών 0.4 χλμ Larkspur Landing Folsom 270 ΚριτικέςΠροβολή τιμών 6.6 χλμ Hilton Garden Inn Folsom 427 ΚριτικέςΠροβολή τιμών 6.4 χλμ Folsom: Δείτε όλα τα ξενοδοχεία Πληροφορίες για εμάς


vorini-gr: Η αλήθεια πίσω από τις «πριγκίπισσες», τα «βασιλόπουλα» και τον Φίλη\n♦Το παιδί καθενός είναι μοναδικό και ξεχωριστό για τον ίδιο. Ωστόσο, είναι ένα παιδί ανθρώπων όπως κάθε παιδί ανθρώπων: Διαφορετικό αλλά ίσο, και όχι πριγκίπισσα ή βασιλόπουλο.\nΑπό εκεί και πέρα, ο υπουργός Παιδείας μπορεί να θεωρείται από πολλούς αντιπαθητικός για τις κατά καιρούς περιττές παρεμβάσεις του (σ.σ. γενοκτονία Ποντίων) αναφορικά με ζητήματα που ακόμα και δίκιο αν έχει, μπορεί να δώσει απαντήσεις που δεν θα προκαλούν την κοινή γνώμη.\nΗ αποστροφή πολλών προς το πρόσωπο του Νίκου Φίλη δεν σημαίνει, όμως, ότι στα πλαίσια της σώνει και ντε καταγγελτικής δημοσιογραφίας, Μέσα και δημοσιογράφοι θα παραπληροφορούν, παραφράζοντας ακόμα και αναφορές επίσημων εγγράφων.


Βίλα “ Amaryllis ” στη Σκόπελο\nΤο όνειρό σας βρίσκει στέγη !\nΑποκλειστικό στυλ και παραδοσιακή αρχιτεκτονική, φωτεινοί και ανοιχτοί χώροι , είναι η ιδέα αυτής της βίλας που μπορεί να φιλοξενήσει μέχρι 16 άτομα.\nΣτο ισόγειο θα βρείτε ένα υπνοδωμάτιο με ένα υπέρδιπλο κρεβάτι και ένα υπνοδωμάτιο με δύο μονά κρεβάτια και γραφείο - και τα δύο με ιδιωτικό μπάνιο - καθώς και μια μεγάλη γκαρνταρόμπα.\nΟ πρώτος όροφος περιλαμβάνει ένα μπάνιο, την ευρύχωρη, πλήρως εξοπλισμένη κουζίνα με τραπεζαρία και καθιστικό που καταλήγουν σε μπαλκόνι 40 m2, με φανταστική θέα στο ηλιοβασίλεμα.\nΣτον δεύτερο όροφο, μια άνετη σοφίτα προσφέρει δύο διπλά κρεβάτια που μπορούν να φιλοξενήσουν 4 άτομα.\nΤο νεόδμητο τμήμα της βίλας Amaryllis είναι ένα ανεξάρτητο διώροφο σπίτι με όλες τις σύγχρονες οικοδομικές προδιαγραφές, το οποίο μπορεί να φιλοξενήσει μέχρι 8 άτομα και προσφέρει κομψότητα και πολυτέλεια, σε συνδυασμό με την παραδοσιακή αρχιτεκτονική που εκτείνεται σε 100 m2.\nΤο ισόγειο περιλαμβάνει μια μεγάλη, πλήρως εξοπλισμένη και σύγχρονη κουζίνα με τραπεζαρία, σαλόνι και τουαλέτα επισκεπτών.\nΜια σκάλα οδηγεί στον πρώτο όροφο, όπου διατίθενται δυο κύρια υπνοδωμάτια και τα δύο με ιδιωτικό μπάνιο.\nΧαλαρώνοντας στους ήσυχους υπαίθριους χώρους, ξοδεύοντας τη μέρα σας στην ιδιωτική σας πισίνα (10 x 5 μέτρα) ή απολαμβάνοντας ένα μπάρμπεκιου με την οικογένεια και τους φίλους σας ... η επιλογή είναι δική σας!\n• Σεζλόνγκ & ξαπλώστρες\n• Καμαριέρα καθημερινά


Έκανε πίσω ο Κασάπης! - Onsports.gr\nΦάνης Σταθόπουλος\t29 Ιουνίου 2011, 19:02\nΈκανε πίσω ο Κασάπης!\nΑπέσυρε το ενδιαφέρον του για τις μετοχές του Διαγόρα ο Βασίλης Κασάπης!\nΑυτό αποκαλύπτει με σημερινή (29/06) του δήλωση ο εκ των μεγαλομετόχων της ομάδας της Ρόδου, Κώστας Χρυσοχοΐδης. Αναλυτικά, ο ισχυρός άντρας των «κυανέρυθρων» τονίζει:\n«Οφείλω να ενημερώσω τον φίλαθλο κόσμο σχετικά με την πορεία της διαπραγμάτευσης με τον κ. Βασίλη Κασάπη για την μεταβίβαση του πλειοψηφικού πακέτου των μετοχών της Π.Α.Ε. Διαγόρας.\nΕίναι γνωστό ότι, εδώ και αρκετό καιρό, επιθυμώ ν’ αποχωρήσω από τα ποδοσφαιρικά δρώμενα. Δεν επιθυμώ ΚΑΝΕΝΑ οικονομικό αντάλλαγμα για το σύνολο των μετοχών που παραχωρώ. Έχω δεσμευτεί επίσης ότι θα καλύψω και σημαντικό μέρος των οφειλών της Π.Α.Ε. Αρκεί ο ενδιαφερόμενος να σέβεται την ιστορική ιδέα και την αθλητική αξία του Διαγόρα. Αυτός και μόνον είναι ο δικός μου όρος.\nΟ κ. Βασίλης Κασάπης με ενημέρωσε ότι υπαναχωρεί και αποσύρει το ενδιαφέρον του για την απόκτηση των μετοχών της Π.Α.Ε. Κατά συνέπεια οφείλουμε ν’ αναζητήσουμε λύση για την επόμενη μέρα.\nΚαλώ τον φίλαθλο κόσμο καθώς και τους τοπικούς φορείς να επιστρατευτούν στην αναζήτηση αξιόπιστης λύσης για το μέλλον της ποδοσφαιρικής ομάδας. Είμαι ανοιχτός στο να δεχθώ προτάσεις. Το μέλλον του Διαγόρα, είναι ευθύνη όλων μας. Ο Διαγόρας δικαιούται και τη νέα χρονιά ν’ αγωνίζεται στη Football League (Β’ Εθνική).\nΑπό την πλευρά μου δεσμεύομαι ότι, θα σταθώ αρωγός σε κάθε αξιόπιστη πρόταση και θα πράξω ότι απαιτείται για τη διασφάλιση των αγωνιστικών συμφερόντων της ομάδας.\nΕπιθυμώ τη συμπαράσταση όλων, ώστε ν’ αντιληφθούν άπαντες, ότι όσοι "έπαιξαν" παιχνίδια στην πλάτη του Διαγόρα ή όσοι σχεδιάζουν να "παίξουν" θα μας βρουν απέναντί τους ενωμένους. Το να μην σεβαστούν εμένα προσωπικά το συγχωρώ, το να μην σεβαστούν όμως τον Διαγόρα δεν θα το συγχωρήσω ποτέ!»


Κερατσίνι: Στο μνημείο του Π. Φύσσα η σημαία του Πολυτεχνείου - E-peiraias.gr\nin Eπικαιρότητα, Δήμος Κερατσινίου-Δραπετσώνας, Ελλάδα\nΣε μία συμβολική κίνηση προχώρησαν σήμερα στις 14:00 το μεσημέρι τα μέλη της ΠΑΣΠ,η οποία κατέχει τα τελευταία χρόνια το κειμήλιο. Συγκεκριμένα τέσσερα μέλη της έφτασαν στο Κερατσίνι και μαζί με την Μάγδα Φύσσα άνοιξαν την αιματοβαμμένη σημαία της εξέγερσης του Πολυτεχνείου μπροστά από το άγαλμα του αντιφασίστα μουσικού Παύλου Φύσσα .\nTα μέλη της ΠΑΣΠ φώναξαν τα συνθήματα «Αδέρφια, Ζείτε, Εσείς μας Οδηγείτε», Ζει, ζει, ο Τεμπονέρας ζει, με Πέτρουλα – Λαμπράκη, μας οδηγεί», «ο Παύλος ζει, τσακίστε τους Ναζί», και ακολούθως έψαλαν τον Εθνικό Ύμνο. Αμέσως μετά αναχώρησαν προς άγνωστη κατεύθυνση.\n«Η νέα γενιά αγωνίζεται απέναντι στους νοσταλγούς της πιο μαύρης περιόδου της νεότερης ιστορίας μας, σε ανόητους προβοκάτορες που επινοούν χουντικής έμπνευσης απαγορεύσεις και παραβιάζουν το Σύνταγμα και τα κεκτημένα. με αγώνες. ανθρώπινα δικαιώματα. Στον τόπο που δολοφονήθηκε ο Παύλος Φύσσας, που με τη θυσία του απέναντι στους νεοναζί έδωσε πάλι νόημα στη λέξη «ήρωας» και μας θύμισε ότι τον φασισμό πρέπει να τον πολεμάμε και να τον τσακίζουμε πάντα, εμείς οι νέοι, τηρώντας τα μέτρα υγειονομικής προστασίας, ήρθαμε να βροντοφωνάξουμε την αλήθεια που δεν αντέχουν όσοι μας θέλουν άβουλους», επεσήμαναν ακόμη.\nTags: ΚερατσίνιΜάγδα ΦύσσαΠΑΣΠΠαύλος ΦύσσαςΠολυτεχνείο\nΘύμα διαδικτυακής απάτης η Έλενα Παπαρίζου


Ανοίγουν τις πύλες τους τα καζίνο της Νέας Ορλεάνης\nΜε μεγάλη ευχαρίστηση καλωσόρισε την επαναλειτουργία των καζίνο στη Λουιζιάνα, ο πρόεδρος της Επιτροπής Παιγνίων της πολιτείας, Ρόνι Τζόουνς, ενώ οι πρώτες πληροφορίες έκαναν λόγο για μεγάλες ουρές έξω από τις εγκαταστάσεις.\nΗ αξιολόγηση του betshop casino από το Casinogreece.gr\nΈξω από το καζίνο Golden Nugget στη Λίμνη Τσαρλς, περίμεναν περίπου 200 άτομα, ενώ δεκάδες πολίτες περίμεναν έξω από άλλες αίθουσες για να παίξουν μπλακτζάκ, φρουτάκια και άλλα παιχνίδια.\n«Μία από τις ανησυχίες μου και μία από τις προκλήσεις για τα καζίνο ήταν το αν θα επιστρέψει το κοινό στα καζίνο. Και είναι ξεκάθαρο πλέον ότι ο κόσμος ήταν έτοιμος να επιστρέψει στα καζίνο και να περάσει λίγο χρόνο στις εγκαταστάσεις», δήλωσε ο Τζόουνς.\nΠάνω από τα μισά καζίνο της Λουιζιάνα άνοιξαν τις πύλες τους στο κοινό τη Δευτέρα (19/05), μετά από 2+ μήνες από την αναστολή λειτουργίας τους, μετά το διάταγμα του κυβερνήτη Τζον Έντουαρντς. Ο κυβερνήτης έδωσε το «οκ» να ανοίξουν και πάλι τα καζίνο, αλλά με μειωμένη επισκεψιμότητα, στο 25% και τις μισές θέσεις διαθέσιμες στις αίθουσες.\n«Προσπαθώντας να μιλήσω σε μερικούς υπάλληλους καζίνο που ανησυχούσαν να επιστρέψουν στη δουλειά, τους είπα ότι η βιομηχανία έχει κάνει εξαιρετική δουλειά με στόχο να μειώσει δραστικά τους κινδύνους. Δεν μπορείς να εξαλείψεις τους κινδύνους σε μία τέτοια πανδημία, αλλά πιστεύω πως έχουν κάνει εξαιρετική δουλειά στον έλεγχο των επισκεπτών και στην προστασία του προσωπικού», δήλωσε ο Τζόουνς.


Πότε μπορώ να πίνω αλκοόλ μετά από χειρουργική επέμβαση: όλα τα υπέρ και τα κατά - Alkozeron\nΠόσο καιρό μπορείτε να πιείτε αλκοόλ μετά\nΗ χειρουργική επέμβαση είναι μια σοβαρή χειραγώγηση για την οποία πρέπει να προετοιμαστεί κατάλληλα. Όλες οι συστάσεις για αυτό το ζήτημα πρέπει να δίνονται από ειδικό.\nΙδιαίτερη προσοχή πρέπει να δοθεί στη διατροφή και την κατανάλωση αλκοόλ μετά από χειρουργική επέμβαση. Πράγματι, σε ορισμένες περιπτώσεις, ακόμη και μια μικρή δόση αιθανόλης που περιέχεται σε αλκοολούχα ποτά μπορεί να κοστίσει σε ένα άτομο υγεία, ακόμη και ζωή.\nΓια να μην βλάψετε το σώμα σας και να συμβάλλετε στην πρόωρη αποκατάστασή του, πρέπει να λάβετε υπόψη τις συμβουλές που δίνονται σε αυτό το άρθρο.\nΕίναι αναισθησία και τοπική αναισθησία συμβατή με το αλκοόλ;\nΌλοι πρέπει να καταλάβουν ότι η αναισθησία και το αλκοόλ είναι ασύγκριτες έννοιες. Και υπάρχουν καλοί λόγοι για αυτό. Αρχικά, ας καταλάβουμε ποιοι είναι οι τύποι αναισθησίας - πρόκειται για τοπική και γενική αναισθησία.\nΗ αναισθησία είναι η εισαγωγή ενός φαρμάκου στο ανθρώπινο σώμα που προάγει την προσωρινή απώλεια της ευαισθησίας των ιστών. Υπάρχει απόφραξη της μετάδοσης των νευρικών παλμών, με αποτέλεσμα τα σήματα να μην εισέρχονται στον εγκέφαλο και δεν υπάρχει αντίστροφη αντίδραση. Επομένως, ένα άτομο δεν αισθάνεται οδυνηρές αισθήσεις κατά τη διάρκεια της χειρουργικής επέμβασης.\nΗ τοπική αναισθησία έχει συγκεκριμένη περίοδο δράσης. Κατά κανόνα, αυτός είναι ο χρόνος που διατίθεται για τη λειτουργία και επιπλέον 2-3 ώρες μετά. Ένα άτομο φεύγει από την αναισθησία σταδιακά, αλλά το αλκοόλ μετά από τοπική αναισθησία μπορεί να οδηγήσει στο γεγονός ότι η επίδρασή του θα τελειώσει αμέσως. Και αυτό μπορεί να προκαλέσει πόνο, ο οποίος είναι αρκετά δύσκολο να αφαιρεθεί με τη βοήθεια φαρμάκων.\nΜπορώ να πίνω αλκοόλ μετά από αναισθησία (γενική); Αυτό δεν αξίζει να γίνει, αφού αυτό μπορεί να οδηγήσει σε πολύ πιο σοβαρές συνέπειες από την προηγούμενη περίπτωση:\nΈντονος πόνος στο σημείο όπου έγινε η επέμβαση.\nΈνταση ή αποδυνάμωση του μυϊκού ιστού.\nΝαυτία, έμετος και, ως αποτέλεσμα, αφυδάτωση.\nΔιαταραχές στο έργο του νευρικού συστήματος.\nΠίνοντας αλκοόλ μετά από χειρουργική επέμβαση και πιθανές συνέπειες\nΟι γιατροί δεν συνιστούν την κατανάλωση αλκοόλ μετά από χειρουργική επέμβαση για κάποιο λόγο. Και δεν πρόκειται για την πρώτη ημέρα ή εβδομάδα μετά τη διαδικασία. Η περίοδος αποχής μπορεί να παραταθεί για αρκετές εβδομάδες, ή και μήνες. Η διάρκειά της εξαρτάται από την πολυπλοκότητα της διαδικασίας που πραγματοποιείται και την κατάσταση της υγείας του ασθενούς.\nΠριν από την επέμβαση ή στο τέλος της, ο θεράπων ιατρός δίνει στον ασθενή ορισμένες συστάσεις. Αφορούν τον τρόπο ζωής, τη διατροφή, την κατανάλωση αλκοόλ και πολλά άλλα. Και τους δίνει όχι μόνο έτσι, αλλά για να αποφευχθούν ανεπιθύμητες συνέπειες και επιπλοκές.\nΓιατί απαγορεύεται να πίνετε αλκοόλ μετά την επέμβαση:\nΧρήση αναισθησίας που δεν είναι συμβατή με το αλκοόλ. Διαφορετικά, θα δοθεί ένα τεράστιο πλήγμα στην υγεία, το οποίο μπορεί να επηρεάσει τη λειτουργία των συστημάτων και των ζωτικών οργάνων.\nΣυνταγογράφηση αντιβιοτικών για αποκατάσταση μετά από χειρουργική επέμβαση. Δεν είναι επίσης συμβατά με το αλκοόλ. Επιπλέον, ακόμη και στο τέλος της πορείας λήψης τους, αξίζει να εγκαταλείψετε τα ισχυρά ποτά για τουλάχιστον μία εβδομάδα. Διαφορετικά, η επίδρασή τους μπορεί να ελαχιστοποιηθεί.\nΚακή επούλωση ιστών. Αυτό μπορεί να προκληθεί από ποτά που προκαλούν διαδικασίες ζύμωσης στο σώμα. Θα μπορούσε να είναι μπύρα. Επομένως, είναι καλύτερο να το αρνηθείτε.\nΑποδυνάμωση της ανοσολογικής άμυνας του οργανισμού. Εάν αρχίσετε να πίνετε αλκοολούχα ποτά την επόμενη μέρα μετά τη χειρουργική επέμβαση, μπορείτε να χτυπήσετε το ανοσοποιητικό σας σύστημα. Το αποτέλεσμα θα είναι λανθάνουσες ασθένειες ή επιδείνωση χρόνιων παθολογιών.\nΔιαταραχή πήξης του αίματος. Μια μικρή δόση αιθανόλης που εισέρχεται στο σώμα μπορεί να προκαλέσει εσωτερική αιμορραγία, κακή και μακροχρόνια επούλωση του προσβεβλημένου δέρματος.\nΕκτός από όλα αυτά, ορισμένες χειρουργικές επεμβάσεις περιλαμβάνουν πλήρη απόρριψη της χρήσης αιθανόλης σε οποιαδήποτε μορφή. Δεδομένου ότι μπορεί να προκαλέσει σημαντική βλάβη στο σώμα και να επηρεάσει την ποιότητα της ανθρώπινης ζωής στο μέλλον.\nΟι ειδικοί συμφωνούν ότι μετά το χειρουργείο, το σώμα χρειάζεται χρόνο για να ανακάμψει. Και για αυτό, είναι απαραίτητο να δημιουργηθούν οι κατάλληλες συνθήκες - να τηρήσετε τη σωστή διατροφή και να εγκαταλείψετε εντελώς το αλκοόλ για τουλάχιστον 30 ημέρες.\nΕκτιμώμενος χρόνος κατανάλωσης αλκοόλ μετά από χειρουργική επέμβαση\nΌπως ήδη αναφέρθηκε, ο χρόνος μετά τον οποίο μπορεί να καταναλωθεί αλκοόλ εξαρτάται από την κατάσταση της υγείας του ασθενούς και την πολυπλοκότητα της επέμβασης που πραγματοποιήθηκε. Ως εκ τούτου, είναι δύσκολο να καθοριστεί με σαφήνεια η περίοδος μετά την οποία μπορεί να χρησιμοποιηθεί. Και ο γιατρός πρέπει να δώσει οποιεσδήποτε συστάσεις σχετικά με αυτό το θέμα, στον οποίο θα πρέπει να επικοινωνήσει κάποιος με αυτήν την ερώτηση.\nΠόσο καιρό μετά την επέμβαση μπορείτε να πίνετε αλκοολούχα ποτά (κατά προσέγγιση όροι):\nΑλκοόλ μετά από λαπαροσκόπηση - μπορεί να απαγορευτεί εντελώς σε ορισμένες περιπτώσεις. Αυτό οφείλεται στο γεγονός ότι μετά τη λαπαροσκόπηση, για να διατηρείται φυσιολογικά το σώμα, οι άνθρωποι αναγκάζονται να λαμβάνουν ορισμένα φάρμακα καθ 'όλη τη διάρκεια της ζωής τους. Σχεδόν όλα είναι ασυμβίβαστα με το αλκοόλ. Είναι απαραίτητο να εγκαταλείψετε εντελώς το αλκοόλ εάν αφαιρεθεί η χοληδόχος κύστη. Μετά από μια λαπαροσκόπηση που πραγματοποιήθηκε στο γυναικολογικό τμήμα, μπορείτε να αντέξετε οικονομικά μια μικρή ποσότητα αλκοόλ μετά από ενάμιση μήνα.\nΟ χρόνος κατανάλωσης αλκοόλ μετά από λαπαροτομή είναι ο ίδιος με την προηγούμενη περίπτωση.\nΤα ποτά που περιέχουν αιθυλική αλκοόλη πρέπει να αντιμετωπίζονται με μεγάλη προσοχή μετά από εγχείρηση καρδιάς. Δεν πρέπει να τα καταχραστείτε, καθώς αυτό μπορεί να προκαλέσει σοβαρά προβλήματα - καρδιακή ανεπάρκεια, εγκεφαλικό επεισόδιο, καρδιακή προσβολή. Εάν δεν υπάρχουν επιπλοκές μετά τη χειρουργική επέμβαση, τότε το αλκοόλ μπορεί να χορηγηθεί το νωρίτερο 3-4 εβδομάδες μετά την επέμβαση.\nΗ βέλτιστη περίοδος αποχής από το αλκοόλ μετά από χειρουργική επέμβαση στα μάτια είναι 3 μήνες. Αυτός ο χρόνος είναι αρκετός για πλήρη ανάρρωση ή ανακούφιση από τον πόνο. Γιατί ακριβώς 3 μήνες; Το γεγονός είναι ότι στις περισσότερες περιπτώσεις η περίοδος αποκατάστασης διαρκεί από 1 έως 3 μήνες. Αυτή τη στιγμή, οι ασθενείς συνταγογραφούνται σταγόνες ή δισκία αποκατάστασης και σχεδόν όλα αυτά είναι ασυμβίβαστα με το αλκοόλ.\nΠλαστική χειρουργική - συνιστάται η εγκατάλειψη των αλκοολούχων ποτών για περίοδο 2 έως 4 εβδομάδων. Εάν υπάρχουν επιπλοκές ή συνταγογραφηθεί στον ασθενή ένα μάθημα αποκατάστασης, μπορεί να χρειαστούν έως και αρκετοί μήνες.\nΜετά την αφαίρεση του παγκρέατος, η κατανάλωση αλκοόλ δεν συνιστάται καθόλου. Ειδικά τα πρώτα 2-3 χρόνια μετά την επέμβαση.\nΑφαίρεση σκωληκοειδίτιδας - απαγορεύονται αυστηρά τα αλκοολούχα ποτά για 3 εβδομάδες, όπως και ορισμένα τρόφιμα.\nΧειρουργική επέμβαση για την αφαίρεση του όγκου - το αλκοόλ λαμβάνεται μόνο με την άδεια του γιατρού. Πράγματι, για την αποκατάσταση του σώματος, μπορούν να συνταγογραφηθούν φάρμακα που απαγορεύεται η λήψη μαζί με αλκοόλ.\nΌλοι οι όροι που αναφέρονται παραπάνω είναι υπό όρους και καθορίζονται αποκλειστικά από τον θεράποντα ιατρό. Πριν πάρετε μια άλλη δόση αλκοόλ, αξίζει να θυμηθείτε τον κίνδυνο για το σώμα. Μετά την επέμβαση, αποδυναμώνεται, χρειάζεται αποκατάσταση και ακολουθούνται οι συστάσεις που δίνει ο ειδικός. Επομένως, μην το υπερφορτώνετε με αιθανόλη, η οποία θα παρατείνει σημαντικά την περίοδο αποκατάστασης.


Βίντεο‑σοκ: Τούρκοι αστυνομικοί εκτελούν 25χρονη μετά από εισβολή στο σπίτι της (video) | E-Daily.gr\nΒίντεο‑σοκ: Τούρκοι αστυνομικοί εκτελούν 25χρονη μετά από εισβολή στο σπίτι της\nΔημοσίευση 22/12/2015 | 00:11\nΤο περιστατικό έγινε στις 18 Οκτωβρίου στην Κωνσταντινούπολη, όμως μόλις χθες ήρθε στην επιφάνεια, μέσω της εφημερίδας «Hürriyet». Στις σοκαριστικές εικόνες παρακολουθούμε την επιχείρηση μιας ομάδας ανδρών της Αντιτρομοκρατικής Υπηρεσίας της Τουρκίας, η οποία κάνει έφοδο σε ένα σπίτι όπου, σύμφωνα με πληροφορίες, υπάρχει ύποπτος, φερόμενος ως μέλος του DHKP (Revolutionary People's Liberation Party).\nH είσοδος των ανδρών στο σπίτι συνοδεύεται από έντονους διαπληκτισμούς, και κάποια στιγμή ακούγεται ένας πυροβολισμός ο οποίος τραυμάτισε θανάσιμα την 25χρονη Dilek Dogan. Η νεαρή νοσηλεύτηκε σε κρίσιμη κατάσταση σε νοσοκομείο της Κωνταντινούπολης, όπου και έχασε τη μάχη για τη ζωή το βράδυ της 25ης Οκτωβρίου.\nΣτο βίντεο βλέπουμε την έφοδο των ανδρών, αλλά και όλα όσα επακολουθούν μετά τον πυροβολισμό, και τις έντονες διαμαρτυρίες των μελών της οικογένειάς της, οι οποίοι μέσα στο πανδαιμόνιο που ακολουθεί, προσπαθούν να καταλάβουν τι έχει γίνει, αλλά και να μην υπάρξουν χειρότερα από την πλευρά των ενόπλων.\nΗ αστυνομία υποστήριξε ότι το επεισόδιο έγινε επειδή η 25χρονη προσπάθησε να αποσπάσει το όπλο από έναν αστυνομικό. Η οικογένειά της υποστήριξε ότι δεν υπήρξε κανένας σοβαρός λόγος να την πυροβολήσουν, πέρα από το γεγονός ότι επέμενε λίγο παραπάνω στο να φορέσουν οι αστυνομικοί κάποια ειδικά πλαστικά καλύμματα στα πόδια τους, για να μην λερώσουν το σπίτι.


Έφη Αχτσιόγλου: Τα χρέη απειλούν την επιβίωση μικρομεσαίων επιχειρήσεων και εργαζομένων | Ειδησεις | Pagenews.gr\nΓιάννης Σταθόπουλος 19.01.2021 | 14:02 ΧΡΟΝΟΣ ΑΝΑΓΝΩΣΗΣ 3 '\nPagenews.gr / Πολιτική / Έφη Αχτσιόγλου: Τα χρέη απειλούν την επιβίωση μικρομεσαίων επιχειρήσεων και εργαζομένων\n«Τα χρέη έχουν γίνει ένα βάρος που απειλεί την επιβίωση των νοικοκυριών, των μικρομεσαίων επιχειρήσεων και των εργαζομένων τους», δήλωσε η τομεάρχης Οικονομικών του ΣΥΡΙΖΑ-ΠΣ, Έφη Αχτσιόγλου, στο «Ράδιο Θεσσαλονίκη 94,5», σημειώνοντας ότι «πρέπει να γίνει ρύθμιση οφειλών με κούρεμα οφειλής, όχι μόνο δόσεις αλλά και κούρεμα της οφειλής». Η τομεάρχης του ΣΥΡΙΖΑ τόνισε την ανάγκη για «μεγαλύτερη και ουσιαστική» στήριξη των νοικοκυριών, των εργαζομένων και των μικρομεσαίων επιχειρήσεων «όχι με δάνεια αλλά με απευθείας επιχορήγηση». Ανέφερε ότι «δημοσιονομικά υπάρχουν οι δυνατότητες, με αξιοποίηση μέρους του «μαξιλαριού» ασφαλείας, αλλά και λόγω της πρωτοφανούς ρευστότητας από την ΕΚΤ και της αναστολής του συμφώνου σταθερότητας».\nH Νέα Δημοκρατία αποφάσισε να μη στηρίξει τα νοικοκυριά\nΑΕΠΕΦΗ ΑΧΤΣΙΟΓΛΟΥΝΔΣΥΡΙΖΑΣΥΡΙΖΑ ΠΣ


Η πρώτη δημοσκόπηση μετά τα συλλαλητήρια και τη Novartis – Ποιο κόμμα «πήρε κεφάλι», ποιοι μένουν εκτός | Notians Voice - H Φωνή Των Νοτίων Προαστίων\n24/02/2018 Notians Voice 0 Comment Δημοσκόπηση, Το Βήμα\nΤην πρώτη δημοσκόπηση μετά τα μεγάλα Συλλητήρια για το Σκοπιανό σε Θεσσαλονίκη και Αθήνα αλλά και τη συζήτηση στη Βουλή για την υπόθεση Novartis δημοσιοποιεί η εφημερίδα «Το Βήμα».\nΣύμφωνα με την έρευνα, το εκλογικό σώμα βαδίζει σε μία κινούμενη άμμο, με τη ΝΔ να έχει το σαφές προβάδισμα αλλά σε κάμψη, ενώ ο ΣΥΡΙΖΑ «πατώνει» στην Βόρεια Ελλάδα.\nΌσον αφορά την υπόθεση Novartis φαίνεται οι εξελίξεις ευνοούν τον Πρωθυπουργό Αλέξη Τσίπρα και του δίνουν κάποιους «πόντους». Από την άλλη ο Κυριάκος Μητσοτάκης φαίνεται να ενισχύεται από τα εθνικά ζητήματα που είναι ανοιχτά, όπως Σκοπιανό, τουρκική προκλητικότητα και βαλκάνια.\nΤέλος, στα αρνητικά προσμετράτε η ενίσχυση της Χρυσής Αυγής αλλά και άλλων εθνικιστικών κομμάτων όπως η Εθνική Ενότητα του Γιώργου Καρατζαφέρη, αλλά και η Ελληνική Λύση του Κυριάκου Βελόπουλου.\n← Στα Λιμανάκια της Βουλιαγμένης το καλάσνικοφ με το οποίο δολοφονήθηκε ο Βασίλης Στεφανάκος.\nΤραγωδία στο Λαύριο: Νεκρός ο οδηγός της μηχανής που έπεσε σε πηγάδι →\nΜποϊκοτάζ σε όλα τα τουρκικά προϊόντα


March 24, 2017 – AMFISSAFACE\nΑρχεία / March 24, 2017\nΟ κόμβος εισόδου από την ανατολική πλευρά (από Λαμία), όπως και η μονοδρόμηση τμήματος της Φρουρίου σε συνδυασμό με κυκλοφoριακές ρυθμίσεις στην ίδια οδό βρίσκονται στο επίκεντρο της συνεδρίασης του συμβουλίου της Δ.Κ. Άμφισσας, που θα πραγματοποιηθεί την Τρίτη 28 Μαρτίου στο γραφείο Δημοτικής Κοινότητας Άμφισσας οδός Ρήγα Κοντορήγα 10 στις 2 το μεσημέρι Αναλυτικά...\nΛΑΕ ΦΩΚΙΔΑΣ ΓΙΑ ΜΙΑ ΝΕΑ ΕΛΛΑΔΑ ΚΥΡΙΑΡΧΗ, ΑΝΕΞΑΡΤΗΤΗ,ΒΑΘΙΑ ΔΗΜΟΚΡΑΤΙΚΗ, ΑΣΦΑΛΗ ΚΑΙ ΔΙΚΑΙΗ Ο δρόμος του εθνικού νομίσματος στη βάση ενός ριζοσπαστικού προγράμματος, όπως αυτό που προτείνει η ΛΑ.Ε., ανταποκρίνεται στα συμφέροντα και τις προοπτικές της μεγάλης κοινωνικής πλειοψηφίας, πρώτα απ’ όλα της εργατικής τάξης και συνολικά του κόσμου της εργασίας. Εξυπηρετεί τις ανάγκες των ανέργων...


Μια ζωή με τραγούδι και Ελλάδα | Η ΚΑΘΗΜΕΡΙΝΗ\nΑνοιξη του 1950. Η Αθήνα αποκτά ένα νέο θέατρο, το «Βέμπο», και εναρκτήρια παράσταση είναι η επιθεώρηση «Βίρα τις άγκυρες». Ανάμεσα στα καινούργια τραγούδια που θα πει η θιασάρχις Σοφία Βέμπο είναι και ένα με τίτλο «Η ταμπακέρα», που έχει στίχους, (Γιώργου Γιαννακόπουλου) τους οποίους δυσκολεύεται να μελοποιήσει ο συνθέτης της παράστασης Ιωσήφ Ριτσιάρδης, ασυνήθιστος από τέτοιες «ατμόσφαιρες». Η Βέμπο όμως το ήθελε πολύ, κάθεται κοντά του στο πιάνο και, κόψε ράψε, γεννιέται η θρυλική «Ταμπακέρα», και μαζί της το είδος τραγουδιού που χαρακτηρίστηκε «αρχοντορεμπέτικο». Οταν το τραγούδησε στην πρεμιέρα, ενώπιον ενός κοινού ασυνήθιστου να την ακούει σε τέτοια τραγούδια, το θέατρο «έπεσε» από το χειροκρότημα…\nΟπως η ιστορία της «Ταμπακέρας» (που έχει και συνέχεια), έτσι, στιγμή τη στιγμή, περνάει μέσα από τις σελίδες ενός βιβλίου η ζωή της μεγάλης τραγουδίστριας και μαζί ένα κομμάτι της πρόσφατης ιστορίας του τόπου μας. Το βιβλίο, «Σοφία Βέμπο – Η φωνή της Ελλάδας» (Κέδρος, σελ. 325), αποτελεί βιογραφία γραμμένη από τον ηθοποιό και μουσικό Ανδρέα Μαμάη, ο οποίος γνώρισε την Βέμπο παιδί ακόμα, για να κερδίσει την εμπιστοσύνη της και να συνδεθεί μαζί της στενά ώς το τέλος της.\nΟ Μαμάης δίνει ένα ενδιαφέρον κείμενο, παραστατικό της εποχής και του χαρακτήρα της βιογραφουμένης. Η «οπτική» του είναι της αγάπης πάντα, χωρίς όμως να φτάνει και στα όρια της «αγιογραφίας».\nΑπό τη Θράκη στο Βόλο\nΤο ξεκίνημα της οικογένειας Μπέμπου -εξ ου «Βέμπο»- από την Καλλίπολη της Θράκης και η μετοικεσία στο Βόλο (η καταγωγή του πατέρα ήταν από την Τσαρίτσανη της Θεσσαλίας), η απροσδόκητη είσοδος της Σοφίας στο τραγούδι, η άμεση διάκριση, η γνωριμία και η θυελλώδης (ώς το τέλος!) σχέση της με τον μοναδικό άντρα της ζωής της, τον αθεράπευτο «γυναικά» Τραϊφόρο, οι εξίσου θυελλώδεις και αθυρόστομες αντιδράσεις της πληγωμένης Βέμπο, οι θεατρικές και τραγουδιστικές της διαδρομές, το χρονικό των πολεμικών χρόνων, τα ατελείωτα ταξίδια της στον ελληνισμό του εξωτερικού, τα δύσκολα χρόνια της παρακμής, τα γεγονότα του Πολυτεχνείου και η στάση της «γειτόνισσας» Βέμπο -τα πάντα αφηγείται με μέτρο και γνώση ο συγγραφέας, δίνοντάς μας ένα βασικό βιβλίο για τη μεγάλη τραγουδίστρια, ένα χρονικό εποχής και μαζί ένα, επαναλαμβάνουμε, ενδιαφέρον ανάγνωσμα.\nΚαι για την… ταμπακέρα κουβέντα; Ο Α. Μαμάης αναφέρεται και σ’ αυτό. Στους «μύθους», δηλαδή, που κυκλοφορούσαν εκείνη την εποχή ότι ο Βασιλιάς Παύλος, ερωτευμένος με τη Βέμπο, της είχε χαρίσει μια ταμπακέρα, απ’ την οποία δήθεν εμπνεύστηκε εκείνη το τραγούδι και ζήτησε να της το γράψουν. Και πολλοί τότε, λέει, ρωτούσαν τη Βέμπο αν αληθεύουν όλ’ αυτά -πράγμα που έκανε τον Γεώργιο Παπανδρέου να την πειράζει κάθε φορά που την έβλεπε λέγοντάς της: «Ολα καλά, Σοφία, αλλά για την ταμπακέρα δεν μας είπες κουβέντα!» Κι έτσι έμεινε στο χώρο της πολιτικής, αλλά και γενικότερα, η παροιμιώδης φράση «Για την ταμπακέρα δεν είπε κουβέντα».\nΔεν μας νοιάζει και δεν πρέπει να μας νοιάζει τι λένε οι νόμοι – αυτό που μας κάνει όλους έξαλλους είναι η κίνηση του εισαγγελέα να απαγγείλει κατηγορία για «πορνεία, άνευ προϋποθέσεων» εναντίον του… 13χρονου θύματος, της παιδούλας που γνώρισε τη «μητρική φροντίδα» με τη μορφή της «μαντάμ» πορνείου! «Φταίχτης» και το παιδί που του άρμοζε η εφαρμογή του DURA LEX, SED LEX; Με ποια λογική, με ποια καρδιά, με ποιον ανθρωπισμό;


Μετωπική επίθεση του ΣΥΡΙΖΑ στον Κυριάκο Μητσοτάκη | Πολιτική Ειδήσεις\nΜετωπική επίθεση του ΣΥΡΙΖΑ στον Κυριάκο Μητσοτάκη\n«Οι πολίτες κατάλαβαν πως ο κ. Μητσοτάκης προχώρησε σε μία υποτονική απολογία διανθισμένη από μπόλικη έπαρση, αλαζονεία και ειρωνεία»\nΓΡΑΦΕΙ: THETOC TEAM published 16 Ιαν. 20 (23:13)\nΜε συνολική επίθεση κατά του πρωθυπουργού απάντησε ο ΣΥΡΙΖΑ στη συνέντευξη του Κυριάκου Μητσοτάκη στον Alpha. Χαρακτήρισε μάλιστα «καλλιστεία» την όλη διαδικασία που προγήθηκε για την επιλογή ΠτΔ. Αναφερόμενος δε στο βέτο που δήλωσε ο κ. Μητσοτάκης ότι θα ασκήσει στην ΕΕ για τη συμφωνία Τρίπολης -Αγκυρας είπε: «Θέλουμε να πιστεύουμε ότι η Ε.Ε. δεν θα φθάσει στο σημείο να στηρίζει λύσεις στη Λιβύη που περιέχουν τα παράνομα μνημόνια. Γιατί εάν συμβεί αυτό, οι ευθύνες του κ. Μητσοτάκη δε θα κρύβονται πίσω από ένα βέτο».\nΑΠΑΝΤΗΣΗ ΣΤΗ ΣΥΝΕΝΤΕΥΞΗ ΜΗΤΣΟΤΑΚΗ


Νέα αντικείμενα εντόπισε αεροσκάφος στον Ινδικό Ωκεανό – “Οι έρευνες συνεχίζονται όσο υπάρχουν ελπίδες για επιζώντες” – xOrisOria News\nΝέα αντικείμενα εντόπισε αεροσκάφος στον Ινδικό Ωκεανό – “Οι έρευνες συνεχίζονται όσο υπάρχουν ελπίδες για επιζώντες”\n– Τρία ύποπτα αντικείμενα εντόπισε κινεζικό αεροσκάφος στη νέα περιοχή όπου γίνονται έρευνες για το boeing της….\n-“Όσο ελάχιστες και αν είναι οι ελπίδες, θα συνεχίσουμε να ερευνούμε για τυχόν επιζώντες”, δήλωσε υπουργός Μεταφορών της Μαλαισίας\n-Η αναζήτηση για το boeing έχει μετατοπιστεί βόρεια, 1.100 χιλιόμετρα από το σημείο όπου έψαχναν μέχρι τώρα το αεροπλάνο\nΌπως μετέδωσε το πρακτορείο Νέα Κίνα το κινέζικο αεροσκάφος εντόπισε ένα λευκό, ένα κόκκινο κι ένα πορτοκαλί αντικείμενο στα ανοιχτά των δυτικών ακτών της Αυστραλίας, στη νέα περιοχή όπου έχουν μετατοπιστεί οι έρευνες για το εξαφανισμένο boeing.\nΣτο μεταξύ, ο υπουργός Μεταφορών της Μαλαισίας υποσχέθηκε ότι θα συνεχιστούν οι έρευνες για τον εντοπισμό “πιθανών επιζώντων” από τη συντριβή της πτήσης ΜΗ370.\n“Όσο ελάχιστες και αν είναι οι ελπίδες (…) θα συνεχίσουμε να ερευνούμε για τυχόν επιζώντες”, δήλωσε στους δημοσιογράφους ο Χισαμουντίν Χουσέιν, εκφράζοντας τα συλλυπητήριά του στις οικογένειες των Μαλαίσιων επιβατών και των μελών του πληρώματος του αεροσκάφους.\nΥπενθυμίζεται οτι η Μαλαισία έχει ανακοινώσει επισήμως ότι το αεροπλάνο κατέληξε στο νότιο Ινδικό Ωκεανό, μολονότι μέχρι τώρα δεν υπάρχει καμία υλική απόδειξη που να επιβεβαιώνει αυτό το σενάριο.\nΟ υπουργός ωστόσο συνέχισε και σήμερα να αναφέρεται να στην πιθανότητα εντοπισμού επιζώντων. “Δεν θέλω να δώσω (στους συγγενείς) μάταιες ελπίδες. Το καλύτερο που μπορούμε να κάνουμε είναι να προσευχόμαστε και να εκφράζουμε τη συμπαράστασή μας αφού, όσο υπάρχει και η παραμικρή ελπίδα να βρούμε επιζώντες, θα προσευχόμαστε και θα κάνουμε ό,τι είναι απαραίτητο”, είπε.


Έλεγχος γλαυκώματος - Δρ Κ. Καραμπάτσας - Χειρουργός Οφθαλμίατρος\nΠαρ’ όλο που η θεραπεία στο γλαύκωμα δεν μπορεί να αποκαταστήσει τη χαμένη όραση, μια επιτυχημένη θεραπευτική αγωγή μπορεί να αποτρέψει την περαιτέρω απώλεια της όρασης. Συνεπώς, η διάγνωση στα αρχικά στάδια της νόσου αποτελεί το κλειδί για την αποτροπή της προοδευτικής απώλειας της όρασης. Οι τεχνολογικές εξελίξεις στην ιατρική απεικόνιση είναι πολύ σημαντικές και μας παρέχουν ιδιαίτερες δυνατότητες τόσο στην διάγνωση όσο και στην θεραπεία του γλαυκώματος.\nΓια τον λόγο αυτό οι ασθενείς πρέπει να εξετάζονται τακτικά, καθόσον ο οφθαλμίατρος είναι σε θέση με τις κατάλληλες εξετάσεις να εντοπίσει τις γλαυκωματικές αλλοιώσεις σε πρώιμο στάδιο, πριν υπάρξει αξιοσημείωτη βλάβη.\nΕξετάσεις στις οποίες πρέπει να υποβάλλεται ένας γλαυκωματικός ασθενής ή κάποιος που είναι ύποπτος για γλαύκωμα, είναι οι εξής :\nΤονομέτρηση είναι η εξέταση της μέτρησης της πίεσης του ματιού. Γίνεται τόσο με τονόμετρο επαφής όσο και με τονόμετρο αέρος.\nΠαχυμετρία κερατοειδούς. Η μέτρηση του πάχους του κερατοειδούς θεωρείται πλέον μια σημαντική εξέταση διότι το πάχος μπορεί να επηρεάζει την μέτρηση της πίεσης. Κατά συνέπεια μπορεί να προβούμε σε λανθασμένη μέτρηση της οφθαλμικής πίεσης αν δεν συνυπολογίσουμε και το πάχος του κερατοειδούς. Η εξέταση γίνεται με υπερήχους ή με OCT παχυμετρία.\nΓωνιοσκοπία: Με την βοήθεια ενός ειδικού φακού επαφής εξετάζεται το αποχετευτικό σύστημα του ματιού (μεταξύ ίριδος και κερατοειδούς) για να μπορέσουμε να ταυτοποιήσουμε τον τύπο του γλαυκώματος και να αναγνωρίσουμε τυχόν εμπόδια στην αποχέτευση του υδατοειδούς υγρού.\nΗ εξέταση του οπτικού νεύρου μέσω βυθοσκόπησης. Aποτελεί ένα σημαντικό κομμάτι της εξέτασης για γλαύκωμα. Ο οφθαλμίατρος μπορεί να εκτιμήσει εάν το οπτικό νεύρο έχει κάποια βλάβη, ή εάν η υπάρχουσα βλάβη εξελίσσεται. Παρόλο που το οπτικό νεύρο μπορεί να επηρεαστεί από διάφορες ασθένειες, η βλάβη που οφείλεται στο γλαύκωμα έχει μία χαρακτηριστική εμφάνιση. Κατά την εξέταση αυτή και με την βοήθεια ειδικού φακού, αξιολογούμε κλινικά το οπτικό νεύρο.\nΜελέτη οπτικού πεδίου ή περιμετρία Η μελέτη των οπτικών πεδίων είναι μια πολύ σημαντική εξέταση και πρέπει να γίνεται πάντα όταν βρισκόμαστε μπροστά σε μια υποψία γλαυκώματος. Διαβάστε περισσότερα εδώ για τα οπτικά πεδία.\nOCT (Optical Coherence Tomography) είναι μια νέα laser τεχνολογία που μας δίνει μια εικόνα τομογραφικής εγκάρσιας αναπαράστασης των στρωμάτων του ματιού. Με την τεχνολογία αυτή μπορούμε να μελετήσουμε και να μετρήσουμε το πάχος των οπτικών ινών που προσβάλλονται πρώιμα στο γλαύκωμα. Η τεχνολογία αυτή μας επιτρέπει να εκτιμήσουμε και να μετρήσουμε το πάχος των οπτικών ινών και κατά συνέπεια να κάνουμε πρώιμη διάγνωση αφού πρώτα οι οπτικές ίνες είναι αυτές που προσβάλλονται στο γλαύκωμα.\nΑναλυτής αιματικής Ροής (Blood Flow Analyzer BFA)\nΜε τον αναλυτή αυτό μπορούμε να έχουμε πληροφορίες για την αιματική ροή του κάθε ματιού και κατά συνέπεια για την διατροφή του οπτικού νεύρου. Η εξέταση είναι πολύ σημαντική ειδικά στο γλαύκωμα φυσιολογικής πίεσης. Η εξέταση παίρνει μόνο δύο λεπτά.\nΌλη η παραπάνω τεχνολογία, η οποία χρησιμοποιείται πρωτοποριακά από το κέντρο μας, βοηθά στο να γίνει πρώιμη διάγνωση γλαυκώματος. Οι βλάβες του οπτικού νεύρου, των οπτικών ινών και των οπτικών πεδίων, ιδιαίτερα δε οι μεταβολές τους σε διαδοχικές εξετάσεις, είναι οι σημαντικότεροι παράγοντες για την παρακολούθηση του γλαυκώματος στο χρόνο. Ο σκοπός είναι να προλάβουμε την εξέλιξη του γλαυκώματος και να διατηρήσουμε τις βλάβες σε όσο το δυνατόν αρχικό στάδιο. Με τον τρόπο αυτό, η όραση δεν θα επηρεαστεί.


Eurobasket | markos.tv\nΑρχική » Eurobasket\nΠρωταθλήτρια Ευρώπης η Ισπανία! Έκτη η Ελλάδα...\nΜε μία καθαρή νίκη η Ισπανία απέναντι στη Γαλλία με 98-85, κατέκτησε το φετινό Eurobasket. Ο Ναβάρο, πετυχαίνοντας 27 πόντους αναδείχθηκε λίγο αργότερα πολυτιμότερος παίκτης του τουρνουά. Η Ελλάδα τερμάτισε 6η, καθώς έχασε από του...\nEurobasket | Ρεπορτάζ\nΚέρδισε και έπιασε το στόχο της η Εθνική!\nΤη νίκη που μας στέλνει στο προολυμπιακό τουρνουά το 2012 πέτυχε η Εθνική απέναντι στη Σερβία, κερδίζοντάς την 87-77. Με έναν εκπληκτικό Γιάννη Μπουρούση να πετυχαίνει 27 πόντους η Ελλάδα είχε εύκολο έργο με την ομάδα του Ντούσαν Ίβκοβιτς κ...\nΤο πάλεψε αλλά έχασε η Εθνική!\nΔύο λάθη στα τελευταία λεπτά του αγώνα ήταν αρκετά για να στερήσουν από την Εθνική τη νίκη. Η Ελλάδα "κράταγε" για 37 -περίπου- λεπτά στα χέρια της την πρόκριση στους 4 του Eurobasket, όμως οι χαμένες βολές και το παιδαριώδες...\nΚαι τώρα φέρτε μας τη Γαλλία...\nΟλοκληρώθηκε χτες η δεύτερη φάση του Eurobasket με την Εθνική μας να καλείται να αντιμετωπίσει τη Γαλλία στη φάση των 8. Έξω από το τουρνουά έμειναν Γερμανία, Τουρκία, Φιλανδία και Γεωργία. Δείτε τα αποτελέσματα και τη βαθμολογία...\nΉττα για την Εθνική από την ανώτερη Ρωσία!\nΜε 16 πόντους ηττήθηκε η Εθνική από τη, σαφώς, ανώτερη Ρωσία. Ένα παιχνίδι που ξεκίνησε με τις καλύτερες προϋποθέσεις για την Ελλάδα, η οποία στο τελευταίο δεκάλεπτο έχασε έδαφος και προσπάθησε -μάταια- από τη γραμμή των 6,75 να επιστρέψει...\n"Παλικαρίσια" νίκη για την Εθνική μας 69-60 τη Σλοβενία!\nΜε νίκη ξεκίνησε τη δεύτερη φάση του Eurobasket η Εθνική μας, κερδίζοντας με 69-60 τη Σλοβενία. Ένα δύσκολο ματς για την Ελλάδα που έδειξε χαρακτήρα και επικράτησε μίας πολύ δυνατής ομάδας. Κορυφαίος για το αντιπροσωπευτικό μας συγκρότημα ο...\nΗ συνέχεια του Εurobasket-Δείτε τους ομίλους!\nΗ πρώτη φάση του Eurobasket ολοκληρώθηκε χτες με πρόκριση της Ελλάδας. Στη συνέχεια του τουρνουά διαμορφώνονται δύο νέοι όμιλοι ο 5ος από τις ομάδες που περάσανε από τον 1ο και τον 2ο και ο 6ος από αυτές του 3ου και 4ου. Όμως εκεί δεν αρχίζ...\nΣτην επόμενη φάση η Εθνική - Κέρδισε την Κροατία με 74-69\nΗ Εθνική έπαιξε με τη φωτιά στο τέταρτο δεκάλεπτο του αγώνα, όμως στο τέλος επικράτησε με 74-69 της Κροατίας, "σφραγίζοντας" την πρόκρισή της στην επόμενη φάση. Πολύ καλοί στο πρώτο ημίχρονο οι παίκτες του Ζούρου στον αμυντι...\nΚέρδισε και πέρασε στην επόμενη φάση η Εθνική!\nΤη νίκη και ταυτόχρονα την πρόκριση στην επόμενη φάση του Eurobasket πήρε η Ελλάδα κερδίζοντας με 71-55 το Μαυροβούνιο. Η Εθνική μας αν και δεν μπήκε τόσο δυνατά στο ματς στη συνέχεια πέρασε σταθερά μπροστά στο σκορ και διεύρυνε συνεχώς τη...\nΉττα για την Εθνική 58-72 από τα Σκόπια\nΤην πρώτη της ήττα σημείωσε η Εθνική μας ομάδα στο μπάσκετ χάνοντας με 58-72 από τα Σκόπια. Η Ελλάδα έπαιξε πολύ αγχωμένη χάνοντας αρκετά σουτ και πολλά ριμπάουντ. Σε αντίθεση η ΠΓΔΜ είχε εύκολα σουτ με τον ΜακΚάλεμπ να πετυχαίνει 27 πόντου...


Θα μετατρέψουν σε Γάζα όλη τη Μεσόγειο; - Δρόμος της Αριστεράς\nΑρχική διεθνή Θα μετατρέψουν σε Γάζα όλη τη Μεσόγειο;\nΑποκωδικοποιώντας την Ευρωπαϊκή Ατζέντα για τη Μετανάστευση\nΤην προηγούμενη εβδομάδα η Κομισιόν παρουσίασε μια νέα «Ευρωπαϊκή Ατζέντα για τη Μετανάστευση», υποτίθεται υπό το σοκ των πρόσφατων εικόνων εκατοντάδων πνιγμένων ανθρώπων στα νερά της Μεσογείου. Ο αντιπρόεδρος της Κομισιόν Φρανς Τίμερμαν δήλωσε μάλιστα ότι «η τραγική απώλεια ζωών στη Μεσόγειο μας συγκλόνισε» και έτσι η Κομισιόν κατέληξε να προτείνει «μια ατζέντα που αντανακλά τις κοινές μας αξίες».\nΑν μελετήσει βέβαια κάποιος την πρόταση της Κομισιόν θα δει ότι οι αξίες που τη διαπερνούν είναι ένας απίστευτος κυνισμός, μια ξεγυρισμένη υποκρισία και (κυρίως!) η βούληση της Ευρωπαϊκής Ένωσης να μετατρέψει όλη τη νότια ακτογραμμή της Μεσογείου σε… Γάζα. Να αποκλείσει δηλαδή κάθε θαλάσσια οδό διαφυγής όσων προσπαθούν να γλιτώσουν από το θάνατο και την καταστροφή την οποία έφεραν σε χώρες όπως η Λιβύη και η Συρία οι «αξίες» βασικών δυνάμεων της Ευρωπαϊκής Ένωσης.\nΜήπως όμως αυτές οι φράσεις είναι υπερβολικές; Ας εξετάσουμε την πρόταση της Κομισιόν, ας δούμε πώς την ερμηνεύουν οι αποδέκτες της, και επιστρέφουμε στα συμπεράσματα.\nΓενική… απαγόρευση απόπλου\nΜετά τα εισαγωγικά ευχολόγια, η Κομισιόν περνά καταρχήν σε συγκεκριμένες προτάσεις «ώστε να μην υπάρξουν άλλα θύματα στη θάλασσα». Φυσικά δεν προτείνει να αφήσουν οι Δυτικοί τους λαούς των χωρών που ανατινάζουν στην ησυχία τους, ώστε να μην επιχειρούν να διασχίσουν τη Μεσόγειο για να σωθούν. Ούτε, έστω, τρόπους για να μην πνίγονται χιλιάδες κάθε χρόνο – 3.500 πέρυσι και σχεδόν 2.000 μέσα στο πρώτο τετράμηνο του 2015 (είναι μάλιστα εντυπωσιακό ότι ο όρος «διάσωση» εμφανίζεται σε ολόκληρο το έγγραφο μία μόλις φορά, και θα δούμε σε λίγο πώς «μεταφράζεται»). Προτείνει όμως η Κομισιόν τρόπους για να μην μπορούν να ξεφύγουν από τη μοίρα που τους επεφύλαξε η Δύση…\nΠρώτος τρόπος: ο τριπλασιασμός των πόρων για τη Frontex και γενικά τις μονάδες που «προστατεύουν» τα σύνορα της Ευρωπαϊκής Ένωσης από την εισβολή των μεταναστών και προσφύγων. Συχνά η προστασία είναι ιδιαίτερα αποτελεσματική: για παράδειγμα όταν ένα ιταλικό πολεμικό σκάφος εμβολίζει ένα «δουλεμπορικό», προκαλώντας μερικές εκατοντάδες παράπλευρες απώλειες. Χαλάλι βέβαια, αν είναι να σωθεί η Ευρώπη από την εισβολή.\nΔεύτερος τρόπος: μια «επιχείρηση στη Μεσόγειο για την εξάρθρωση των δικτύων λαθρομετανάστευσης και την καταπολέμηση της διακίνησης ανθρώπων». Εάν υλοποιηθεί, θα σημάνει ακριβώς τη μετατροπή ολόκληρης της νότιας ακτογραμμής της Μεσογείου σε Γάζα, αφού μεταφράζεται σε στοχοποίηση και καταστροφή οποιουδήποτε πλεούμενου θεωρηθεί ύποπτο για επικείμενη μεταφορά προσφύγων και μεταναστών. Φυσικά όχι «σύμφωνα με το διεθνές δίκαιο», όπως ισχυρίζεται η Κομισιόν, αλλά τσαλαπατώντας την κυριαρχία των έτσι κι αλλιώς ανατιναγμένων χωρών όπως η Λιβύη, με τη «συνδρομή» αεροπορίας, ναυτικού και ειδικών δυνάμεων.\nΜε αυτά τα άμεσα μέτρα, δηλαδή ουσιαστικά με την απαγόρευση απομάκρυνσης από την ακτογραμμή, θα πάρει σάρκα και οστά ο στόχος της πολιτισμένης Ευρωπαϊκής Ένωσης «να μην υπάρξουν άλλα θύματα στη θάλασσα»…\nΠερί (μη) διάσωσης\nΑς δούμε τώρα και τη μοναδική φορά που εμφανίζεται ο όρος «διάσωση» στην πρόταση της Κομισιόν. Αξίζει να μεταφερθεί το πλήρες σχετικό εδάφιο:\n«Διαχείριση των συνόρων – διάσωση ζωών και ασφάλιση των εξωτερικών συνόρων: κυρίως, με την ενίσχυση του ρόλου και των ικανοτήτων της Frontex· την ενίσχυση της ικανότητας τρίτων χωρών για διαχείριση των συνόρων τους· την περαιτέρω συνένωση, εφόσον χρειάζεται, ορισμένων λειτουργιών της ακτοφυλακής σε επίπεδο Ε.Ε.»\nΑυτά περί «διάσωσης» όσων πνίγονται στη Μεσόγειο. Κάπου έπρεπε να βάλουν τον όρο, τον έβαλαν εδώ. Η «λύση» είναι να μην δοκιμάζουν να σωθούν, αλλιώς θα αποτρέπονται από Frontex και ακτοφυλακές. Δεν χρειάζονται περισσότερα σχόλια.\nΚατανομή μιας σταγόνας στον ωκεανό; Ούτε καν!\nΌμως η Κομισιόν πέρα από «άμεσες δράσεις» προτείνει και μέτρα που έχουν να κάνουν κυρίως με τη «μετεγκατάσταση σε επείγουσες καταστάσεις αιφνίδιας εισροής μεταναστών». Και αποδεικνύεται ιδιαίτερα… γαλαντόμα: τη στιγμή που εκατοντάδες χιλιάδες μετανάστες και πρόσφυγες εγκαταλείπουν κακήν-κακώς τις εμπόλεμες ζώνες, η Ευρωπαϊκή Ένωση προτείνει ένα «πανευρωπαϊκό καθεστώς επανεγκατάστασης που θα παρέχει 20.000 θέσεις κατανεμημένες σε όλα τα κράτη-μέλη για εκτοπισμένους που σαφώς χρήζουν διεθνούς προστασίας». Είκοσι χιλιάδες! Αυτό είναι πραγματικά ο ορισμός της σταγόνας στον ωκεανό, ή της βιτρίνας που συγκαλύπτει την ευρωπαϊκή υποκρισία.\nΟρθότερα, αυτός ήταν ο στόχος της «κατανομής σε όλα τα κράτη-μέλη». Ήταν, και δεν είναι, αφού ήδη πολλές ευρωπαϊκές κυβερνήσεις ξεσηκώθηκαν ακόμη και ενάντια σε τέτοια μέτρα βιτρίνας! Πρώτοι και καλύτεροι οι πρωταθλητές των «ανθρωπιστικών επεμβάσεων» Γάλλοι: ο «σοσιαλιστής» πρωθυπουργός Μανουέλ Βαλς έσπευσε να δηλώσει αμέσως ότι τάσσεται κατά των ποσοστώσεων για την κατανομή των προσφύγων και μεταναστών σε όλα τα κράτη μέλη, αντιπροτείνοντας «να πάρουν άσυλο όσοι το δικαιούνται στο κράτος-μέλος στο οποίο φτάνουν». Δηλαδή σε απλή γλώσσα, Έλληνες και Ιταλοί κόψτε το λαιμό σας (εννοείται ότι μέχρι να αρχίσουν να καταφθάνουν μαζικά πρόσφυγες στην Ιταλία, για την Ευρωπαϊκή Ένωση δεν ετίθετο θέμα «αιφνίδιας εισροής μεταναστών»).\nΚάνουν και πλάκα…\nΜάλιστα το θράσος του Γάλλου πρωθυπουργού τον έφερε στο σημείο να ισχυριστεί ότι «η Γαλλία έχει ήδη κάνει περισσότερα από όσα της αναλογούν», και γι’ αυτό δεν δέχεται την κατανομή έστω και 20.000 ανθρώπων σε όλα τα κράτη-μέλη! Δεν δίστασε μάλιστα να διευκρινίσει τι εννοεί: «5.000 Σύριοι και 4.500 Ιρακινοί πρόσφυγες έχουν γίνει δεκτοί στη Γαλλία από το 2012». Μάλιστα, τόσο φιλάνθρωπη είναι η μεγάλη Γαλλία, που επιπλέον παίρνει ενεργητικά μέρος στις επεμβάσεις της Δύσης και καταληστεύει ολόκληρες χώρες και λαούς προκαλώντας κύματα προσφυγιάς! Δέχτηκε, λέει, κάτι λιγότερο από 10.000 ανθρώπους μέσα σε… τρία χρόνια. Δηλαδή περίπου όσους και ένα μικρό ελληνικό νησί μέσα σε λίγους μήνες.\nΑπό κοντά και άλλοι παραδοσιακοί φιλάνθρωποι ιμπεριαλιστές και πεπειραμένοι εκμεταλλευτές των απολίτιστων εθνών: οι Βρετανοί. Η υπουργός Εσωτερικών Τερέζα Μέι είπε ότι η ατζέντα της Κομισιόν… «ενθαρρύνει την εισροή μεταναστών», και αντιπρότεινε την «άμεση επαναπροώθηση των παρανόμως εισερχομένων, στις χώρες προέλευσής τους». Τόσο απλά. Βέβαια η συγκεκριμένη υπουργός είναι γνωστή για τα λεπτά αισθήματά της. Χαρακτηριστική ήταν η περίπτωση ενός Νιγηριανού πρόσφυγα, κρατούμενου σε «κέντρο μεταναστών», που έπασχε από προβλήματα ψυχικής υγείας και έκανε απεργία πείνας ζητώντας να αποφυλακιστεί: η κυρία Τερέζα Μέι αρνήθηκε και του αντιπρότεινε, εάν φοβάται να επιστρέψει στη Νιγηρία, ένα «πλάνο τερματισμού ζωής» – δηλαδή ευθανασία! Πραγματικά, μια υπουργός που ταιριάζει μια χαρά στις ευρωπαϊκές «αξίες»…\nΣτην πραγματικότητα βέβαια είναι άδικη η κριτική των Γάλλων, Βρετανών και λοιπών «πολιτισμένων Ευρωπαίων» προς την Κομισιόν, ότι με την πρότασή της ενθαρρύνει την εισροή μεταναστών. Το αντίθετο, όλα όσα προτείνει η Κομισιόν προωθούν αυτό που θέλουν οι ιμπεριαλιστικές χώρες: να συνεχίσουν να ανατινάζουν και να ληστεύουν τους «υπανάπτυκτους» χωρίς όμως να πληρώνουν ένα μέρος του λογαριασμού – χωρίς δηλαδή να φτάνουν ως αυτές τα κύματα της μετανάστευσης. Μέχρι τώρα, ελέω Σένγκεν και Συνθήκης Δουβλίνου ΙΙ, λειτουργούσαν μια χαρά τα αναχώματα της αποικίας χρέους που λέγεται Ελλάδα, όπως και «τρίτων χωρών» σαν την Τουρκία (όπου έχει εγκλωβιστεί ο μεγαλύτερος αριθμός Σύριων προσφύγων) ή την Τυνησία και την Αίγυπτο (που έχουν δεχτεί… εικοσαπλάσιο αριθμό Λίβυων προσφύγων σε σύγκριση με τα κράτη μέλη της Ε.Ε.).\nΗ πρεμούρα της Κομισιόν εκδηλώθηκε όταν άρχισαν να καταφθάνουν καραβιές Λίβυων στην Ιταλία – η οποία βέβαια κάθε άλλο παρά «αθώα» είναι, αφού ουσιαστικά κατέχει, μέσω της κρατικής εταιρίας ενέργειας ΕΝΙ και των ιδιωτικών στρατών της, ένα τμήμα της Λιβύης… Όμως η Ρώμη εξεγέρθηκε έναντι των εταίρων της, οι οποίοι σφύριζαν αδιάφορα όταν μεγάλο μέρος των εξαθλιωμένων κατάφερε να… μην πνιγεί και άρχισε να φτάνει στην ιταλική επικράτεια, και τους ζήτησε «δίκαιη κατανομή». Και, βέβαια, αποτρεπτικά μέτρα για να μην φτάσουν κι άλλοι. Τέτοια ακριβώς είναι τα μέτρα που προτείνει η Κομισιόν: μέτρα στρατιωτικοποίησης όλης της Μεσογείου, τα οποία πασπαλίζει με… 20.000 τυχερούς που θα πρέπει να κατανεμηθούν «δίκαια». Αλλά οι αχάριστοι Γάλλοι και Βρετανοί δεν δέχονται ούτε καν αυτό.\n«Ρεαλισμός», «ουτοπία» και ενδιάμεσα στάδια\nΣτρατιωτικοποίηση είναι η απάντηση της Ευρωπαϊκής Ένωσης στον αιφνιδιασμό της από τα κύματα προσφύγων. Και ο αιφνιδιασμός ήταν διπλός: πρώτον όσον αφορά τον αριθμό, δεύτερον όσον αφορά το γεγονός ότι δεν πρόκειται πια για «παράνομους μετανάστες» αλλά κυρίως για πρόσφυγες από εμπόλεμες περιοχές (το έως τώρα ισχύον νομικό πλαίσιο θεωρείται «δυσκίνητο όσον αφορά την επαναπροώθηση προσφύγων»…). Το γεγονός ότι ακόμη και η Γερμανία έχει στείλει πολεμικά σκάφη στη Μεσόγειο μετά τις τελευταίες τραγωδίες έξω από τη Λαμπεντούσα, όπως και τα σχέδια για «βύθιση των πλοίων των λαθρεμπόρων πριν απομακρυνθούν από τις ακτές», αποδεικνύουν την επιλογή της στρατιωτικοποίησης και της περαιτέρω σφράγισης των συνόρων της Ευρωπαϊκής Ένωσης. Επιλογή μη ρεαλιστική βέβαια, που όμως θα κοστίσει ακόμη περισσότερες ζωές και θα προκαλέσει ακόμη περισσότερα κροκοδείλια δάκρυα.\nΗ μοναδική πραγματική λύση, όσο κι αν μοιάζει δύσκολα επιτεύξιμη, είναι μια αλλαγή συσχετισμών τέτοια που να εξαναγκάσει τις ιμπεριαλιστικές δυνάμεις να αποσυρθούν από τις χώρες τις οποίες «σώζουν» και «εκδημοκρατίζουν». Έτσι ώστε οι λαοί τους, ελεύθεροι και αξιοπρεπείς, να χτίσουν το μέλλον τους και να αναπτύξουν ισότιμες σχέσεις και με την Ευρώπη. Μέχρι τότε, η μη συμμετοχή στους γκανγκστερισμούς της Δύσης και η καταγγελία Συνθηκών όπως το «Δουβλίνο ΙΙ» αποτελούν μερικές μόνο από τις απαραίτητες μεσοπρόθεσμες ενέργειες για όποιον δεν θέλει να είναι συνένοχος στο διαρκές έγκλημα.


Επειδή, λεφτά . . . υπήρχαν - Ηλεία Live!\nΕπειδή, λεφτά . . . υπήρχαν\n02/09/2011 - 11:46\n«Η αλλάζουμε ή βουλιάζουμε» είχε πει ο Πρωθυπουργός όταν διαπίστωσε τι συμβαίνει σε τούτη τη «μαγική» Χώρα. Νωρίτερα είχε πει και το αμίμητο «Λεφτά υπάρχουν…».\nΤο δεύτερο δεν αξίζει να το σχολιάσουμε. Για το πρώτο οφείλουμε να συγχαρούμε μέσα από τη στήλη το Υπουργείο Εργασίας το οποίο αποφάσισε-επιτέλους- να βάλει φρένο στο εκτρωματικό καθεστώς των «μαϊμού»- συνταξιούχων που επί σειρά ετών καταληστεύουν τα Ταμεία.\nΔιαβάζουμε ότι στο στόχαστρο του υπουργείου Εργασίας έχουν βρεθεί περίπου 50.000 αναπηρικές συντάξεις, πολλές εκ των οποίων θεωρούνται «μαϊμού». Σε ορισμένα Ταμεία και σε ορισμένους νομούς τα ποσοστά αναπηρικών συντάξεων ξεπερνούν το 25%. του πληθυσμού.\nΈχουμε μετατραπεί δηλαδή σε Χώρα αναπήρων οι οποίοι χαίρουν άκρας υγείας!\nΠώς θα αλλάξει αυτό για να μην βουλιάξουμε;\nΠαύει πλέον κάθε εξέταση των ασφαλισμένων από οποιαδήποτε άλλη επιτροπή στους φορείς κοινωνικής ασφάλισης, στις νομαρχίες και το Δημόσιο. Για όλα τα πιστοποιητικά, από τη χορήγηση σύνταξης αναπηρίας έως το χαρακτηρισμό τους ως ΑμεΑ, καθώς και για όλες τις κοινωνικές και οικονομικές παροχές ή διευκολύνσεις, θα επιλαμβάνεται το Κέντρο Έρευνας και Πρόληψης Ατυχημάτων (ΚΕΠΑ) του ΙΚΑ.\nΚάθε αρμοδιότητα και ευθύνη για τη γνωμάτευση αναφορικά με ποσοστά αναπηρίας που αιτούνται οι πολίτες περνάει αποκλειστικά στο ταμείο του ιδιωτικού τομέα. Αυτές οι επιτροπές θα λειτουργούν σε 45 σημεία σε ολόκληρη τη χώρα και από εκεί θα εκδίδονται σχετικά πιστοποιητικά για όλα τα Ταμεία (για την έκδοση αναπηρικής σύνταξης) ή την πρόσληψη σε ιδιωτικές επιχειρήσεις και Δημόσιο (τοποθέτηση ή μοριοδότηση ΑμΕΑ) ακόμη και τις φοροελαφρύνσεις (φορολογική δήλωση).\nΠολίτες που έχουν ήδη καταθέσει σχετική αίτηση (εξέτασης) στις επιτροπές των λοιπών Ταμείων ή την Περιφέρεια κ.λπ. θα καταθέσουν νέες αιτήσεις στο ΙΚΑ, με νέα δικαιολογητικά\nΔεν μεταβιβάζονται οι σχετικοί φάκελοι, και οι παλαιές αιτήσεις, υπηρεσιακά στο ΙΚΑ . Οι ασφαλισμένοι πρέπει να προσκομίσουν εκεί νέα-πρόσθετα δικαιολογητικά κατά την ημέρα προσέλευσης για την εξέτασή τους.\nΑπλά πράγματα, δηλαδή, τα οποία ισχύουν σε κάθε ευρωπαϊκή Χώρα που σέβεται τον εαυτό της\nΚαι γιατί ορέ παλικάρια- όπως θα έλεγε κι ο Κολοκοτρώνης- τόσα χρόνια δεν είχε κάνει το κράτος αυστηρότερη τη διαδικασία έκδοσης αναπηρικών συντάξεων, ώστε να τις παίρνουν μόνο αυτοί που πραγματικά τις δικαιούνται και όχι οι …τυφλοί που παίζουν τάβλι στο καφενείο του χωριού τους φέρνοντας συνεχώς εξάρες;\nΜα ακριβώς επειδή λεφτά υπήρχαν!\nΜόνο που δεν ήταν δικά μας αλλά δανεικά. Και τώρα που οι στρόφιγγες κλείνουν αναγκαστήκαμε να κάνουμε το αυτονόητο.\nΚάλιο αργά παρά ποτέ. Μήπως αποφύγουμε, τουλάχιστον, το …βούλιαγμα.\nΑναδημοσίευση από την εφημερίδα Πρώτη της Ηλείας


Από τις πρώτες μεταμεσονύκτιες ώρες της Τρίτης παρατηρείται εκ νέου επιβάρυνση, ιδιαίτερα στον Βόρειο, Δυτικό και Κεντρικό τομέα της Περιφέρειας Αττικής. Προσοχή στις υπαίθριες δραστηριότητες, ιδίως για ευπαθείς ομάδες.\nΙδιαίτερη προσοχή, ειδικά σε όσους πάσχουν από καρδιοαναπνευστικά προβλήματα, συνιστάται κατά τις βραδινές ώρες που τα επίπεδα συγκέντρωσης των λεπτών αιωρούμενων σωματιδίων πλησιάζουν περισσότερο κοντά στο έδαφος.\nΕίναι αξιοσημείωτο ότι τη Δευτέρα, η επιβάρυνση από τις φωτιές της Αττικής είχε αρχίσει να υποχωρεί (κατά την 6η ημέρα μετά την εκδήλωση της πυρκαγιάς στον Βορειοδυτικό τομέα της Περιφέρειας Αττικής). Η ανάλυση από Εθνικό Αστεροσκοπείο Αθηνών του ιστορικού της διαδρομής των αερίων μαζών που φθάνουν στο Λεκανοπέδιο στο εν λόγω διάστημα, υποδεικνύει μεταφορά σωματιδίων με προέλευση από την περιοχή της Κεντρικής και Βόρειας Εύβοιας.


Κοινό δελτίο τύπου Αγωνιστικής & Ενωτικής\nΑθήνα 20 Μαΐου 2012\n37ο Τακτικό Εκλογικό Συνέδριο ΟΜΕ-ΟΤΕ. Συνέδριο ύβρεων, σκοπιμοτήτων και ανήθικων πρακτικών\nΟι δυνάμεις του συνδικαλιστικού δικομματισμού (ΠΑΣΚΕ – ΔΑΚΕ), αφήνοντας στο πλάι τα προβλήματα των εργαζόμενων και αδιαφορώντας για την κρισιμότητα της περιόδου, μεταχειρίστηκαν για πολλοστή φορά όλα τα μέσα όπως συναλλαγές κάτω από το τραπέζι, εξαγορά συνειδήσεων και σπάσιμο ψηφοδελτίων, προκειμένου με απαράδεκτους, άνομους και ανήθικους τρόπους να νοθεύσουν το εκλογικό αποτέλεσμα και να μειώσουν τη δύναμη αυτών που αντιστέκονται στις επιλογές τους αλλά και στη Deutsch Telekom, την τρόικα και τους εντολοδόχους τους.Οι πρακτικές αυτές υποβιβάζουν δραματικά και για πολλοστή φορά την αξιοπιστία της Ομοσπονδίας.\nΤελευταία Ενημέρωση στις Σάββατο, 26 Μαΐου 2012 00:14


Φ. Γεννηματά:Ο Κυρ. Μητσοτάκης δεν πιστεύει στη συναίνεση | Bank Wars - Τράπεζες\nΦ. Γεννηματά:Ο Κυρ. Μητσοτάκης δεν πιστεύει στη συναίνεση\nTην ετοιμότητα του Κινήματος Αλλαγής για να επιτευχθεί η μεγαλύτερη δυνατή συνεννόηση στα μεγάλα θέματα της χώρας, υπογραμμίζει η πρόεδρος του κόμματος , Φώφη Γεννηματά, σε συνέντευξή της στη εφημερίδα «Μακεδονία της Κυριακής». Ταυτόχρονα επικρίνει έντονα τον Κυριάκο Μητσοτάκη «πως δεν πιστεύει και δεν επενδύει στη συναίνεση, ούτε στα Εθνικά Θέματα, όπου αρνείται την σύγκληση του συμβουλίου πολιτικών αρχηγών για την διαμόρφωση μιας Εθνικής Γραμμής, ούτε στο προσφυγικό, ούτε στον εκλογικό νόμο, που καθορίζει το ύφος της πολιτικής αντιπαράθεσης, ούτε στα εργασιακά που υποθάλπει την εργασιακή ασυδοσία». « Εμείς θα είμαστε διαρκώς παρόντες με την κριτική και τον έλεγχο των κυβερνητικών πεπραγμένων αλλά και τις εποικοδομητικές μας προτάσεις για όλα τα θέματα», δηλώνει η κ. Γενηματά τονίζοντας ότι «το σύγχρονο αίτημα των πολιτών για πραγματικά προοδευτικές πολιτικές, η κοινή λογική, ρεαλιστικές λύσεις θα εκφρασθεί μέσα από ένα δυνατό Κίνημα Αλλαγής. Στόχος να αναδειχθεί ξανά η Προοδευτική Δημοκρατική Παράταξη σε πρωταγωνιστή, με ρυθμιστικό ρόλο στις πολιτικές εξελίξεις». Σημειώνει ότι δίνει το “παρών” παντού, σε μια διαρκή , αμφίδρομη επικοινωνία με τους προοδευτικούς πολίτες σε όλη την Ελλάδα. «Τα μηνύματα είναι θετικά κι αυτή είναι η προτεραιότητα και όχι οι δήθεν διευρύνσεις μέσω “στελεχών”» σημειώνει βη κ. Γεννηματά, απαντώντας έτσι εμμέσως στη τακτική του ΣΥΡΙΖΑ.


Ο Πόλεμος δεν μιλάει ελληνικά « Θέσπις\n« Η Παλμύρα είναι επιτέλους Ελεύθερη από τους ληστές και δολοφόνους του ISIS\nΤι κάνουν τα ποντίκια όταν ξέρουν ότι ο καράβι βουλιάζει; »\nPosted by Thespis στο 1 Απριλίου, 2016\nΣκίτσο στο enikos της 15ης/12/2015. Οχι, η γελοιογραφία δεν είναι προφητική, φαινότανε το πράγμα. Το δυσάρεστο ήταν και είναι η εθελοτυφλία που επιδεικνύουν οι επιμηθείς και μηδέποτε προμηθείς.\nΠρέπει να μισούν τους ανθρώπους, δεν εξηγείται αλλιώς! Ο κ.Μπαλτάς έφερε για διευθυντή του Ελληνικού Φεστιβάλ Αθηνών-Επιδαύρου έναν Βέλγο καλλιτέχνη, τον κ. Γιαν Φαμπρ, μάλλον Φλαμανδό (εθνικότητα την οποίαν ο κ. Μπαλτάς συγχέει με την ολλανδική – μικρό το κακό. Και για τους Φλαμανδούς και για τους Ολλανδούς). Το κακό, μεγάλο ή μικρό,\nαφορά εμάς. Ο κ. Γιαν Φαμπρ (όστις, ειρήσθω εν παρόδω, βρίσκει εμάς τους Ελληνες «συμπαθητικά αναχρονιστικούς», ήτοι ολίγον καθυστερημένους) έχει διαπρέψει\nως μεταμοντέρνος δημιουργός, σκαρώνοντας έργα φτιαγμένα από το αίμα του και άλλα σωματικά υγρά (πιθανώς ούρα, ιδρώτα, σάλια ή σπέρμα). Επίσης ειδικεύεται σε συνθέσεις με σκαθάρια και άλλα έντομα, άμα τε και σε χάπενινγκς με ιπτάμενες γάτες – να δούμε πως σκάνε στο έδαφος! Λεονάρντο ντα Βίντσι ο τύπος, Μαρκ Σαγκάλ και Ταρκόφσκι, όλοι μαζί σε μια συσκευασία. Πλην όμως εργατικός! Αμέσως\nμόλις έσκασε στην Αθήνα, μετονόμασε το Ελληνικό Φεστιβάλ σε Διεθνές Φεστιβάλ, το αφιέρωσε στο… Βέλγιο και του ’χωσε στο ρεπερτόριο και τρία-τέσσερα έργα δικά του (δεν γνωρίζω αν ανάμεσά τους πατίκωσε κι εκείνο το θεατρικό του στο οποίον αναγκάζει τους θεατές να στέκονται ακίνητοι 24 ώρες να τον παρακολουθούν να μην κάνει τίποτα). Συγκινείται\nμε κάτι τέτοια, ως φαίνεται, ο κ. Μπαλτάς και καμαρώνει σαν γύφτικο σκερπάνι, όπως ο επαρχιώτης δίπλα στον πρωτευουσιάνο – τον κ.Γιαν Φαμπρ δηλαδή, που του έφεξε ξαφνικά να κάνει κουμάντο σε κάτι μαλάκες, τους οποίους άρχισε αυθωρί και παραχρήμα στην… πατριδογνωσία! Εξηγώντας στους παρ’ ημίν ιθαγενείς πόσο πολυπολιτισμικό είναι το Βέλγιο! Φοβερό! Σωστός ο παίκτης. Το Βέλγιο διαθέτει δύο αστυνομίες, μια γαλλόφωνη και μια φλαμανδική, μια ακόμα αστυνομία από Βαλώνους και Φλαμανδούς μαζί, μια αστυνομία επίσης για τους έγχρωμους που κατοικούν στη χώρα, και μια αστυνομία για τους εκπροσώπους της Ευρωπαϊκής Ενωσης που εδρεύουν στο Βέλγιο – τέτοιον πολυπολιτισμό δεν θα βρείτε πουθενά αλλού.\nΔεν ξέρω, αλλά αυτοί οι άνθρωποι κάτι μισούν και το μισούν πολύ βαθιά. Δεν υπάρχουν συμπτώσεις! Αυτοί οι τύποι που φιλοσοφούν από πού «πέρδεται το γατί», είναι οι ίδιοι που διακηρύσσουν ότι πριν από την Επανάσταση του 1821 η ύπαρξη του ελληνικού έθνους έχει διακοπεί και ότι αυτή η Επανάσταση (που την έκανε ποιος άραγε;) γέννησε ένα νέο έθνος που το επινόησε ο Διαφωτισμός! Οτι όλοι όσοι αποκαλούσαν Ελληνες τους Ελληνες μεταξύ 6ου αιώνος μ.Χ. και 19ου αιώνος ήταν μαλάκες. Μπούρδες θα μου πείτε! Καθόλου! Ο Κατσαντώνης μάλλον ήταν Φούφουτος και ο Ελ Γκρέκο πελαργός. Θα ερωτήσετε όμως: γιατί τα ξαναλέμε αυτά, τα έχουμε ξαναπεί! Διότι τα ξαναλένε\nόπου βρεθούν κι όπου σταθούν καλοί άνθρωποι όπως ο κ. Φίλης ή ο κ. Λιάκος, ο κ. Μπαλτάς κι ένα κάρο άλλοι με αδάμαστη επιμονή. Και η επιμονή είναι ανίκητη. Οπως η βλακεία. Λέγε-λέγε-λέγε αυτοί οι τύποι, στο τέλος θα πιστέψουμε ότι οι Οθωμανοί δεν έσφαξαν Αρμένιους και Ποντίους, αλλά ότι τους μοίραζαν τριαντάφυλλα στην προβλήτα της Σμύρνης, όπως ο κ. Τσίπρας στους δημοσιογράφους του Ερντογάν που συνωστίζονταν γύρω του.\nΟμως δεν υπάρχουν συμπτώσεις! Ολοι αυτοί που πρεσβεύουν τα παραπάνω κι άλλα παρόμοια δεν έχουν πρόβλημα ούτε με τον εθνικισμό των Σκοπίων, ούτε με τον αλυτρωτισμό τους. Μιλούν και λένε για Μακεδονία και εκεί (γεωγραφικώς), αλλά και για μακεδονική γλώσσα, για αντίστοιχο έθνος! Τι καλά, τι τραλαλά! Εχουν όμως ρωτήσει κανέναν Σλαβομακεδόνα αν αναγνωρίζει ελληνική Μακεδονία (έστω γεωγραφικώς) ; Οχι! η Μακεδονία είναι μία και όσο μέρος της βρίσκεται υπό ελληνική κατοχή, είναι αλύτρωτο.\nΣυμπτώσεις δεν υπάρχουν. Ούτε κουφιοκεφαλάκηδες. Οι άνθρωποι αυτοί, οι Μπαλταδοφίληδες, γνωρίζουν ότι αν η Ελλάδα απαρνηθεί τη Μακεδονία των αρχαϊκών, των κλασικών και των ελληνιστικών χρόνων, χάνει το ιστορικό της βάθος. Γίνεται ένα αίολο πράγμα που χάνει τη συνέχειά του, κάνοντας ένα άλμα από την αρχαιότητα στο Βυζάντιο ή ακόμα-ακόμα από την αρχαιότητα στους νεότερους χρόνους, σε μια επινοημένη από τους Δυτικούς ταυτότητα.\nΔεν υπάρχουν συμπτώσεις. Τότε θα πρόκειται για ένα κράτος άθυρμα, στην ουσία κατασκευασμένο από τους Δυτικούς μετά τη ναυμαχία του Ναυαρίνου, ένα κράτος κι ένας λαός πάνω στα οποία οι Δυτικοί νομιμοποιούνται να κάνουν κουμάντο – όπως κάνουν σήμερα με τα μνημόνια! Δεν υπάρχουν συμπτώσεις!Αυτοί που δέχονται τον αυτοπροσδιορισμό των Σκοπιανών (ένα κράτος δημιούργημα της Δύσης, μάλιστα του ναζιστικού ρεβανσισμού στη Δύση) θέλουν και τους Ελληνες αθύρματα στα χέρια αυτής της Δύσης, χωρίς αυτογνωσία, χωρίς αξιοπρέπεια, χωρίς αξιώσεις. Μυρίζει μπαρούτι. Βρωμάει μπαρούτι.\nΔεν υπάρχουν συμπτώσεις. Αυτοί που πετάνε γατιά απ’ τις ταράτσες και λυμαίνονται τους κορβανάδες, αυτοί που μας λένε ότι ο Διονύσιος ο Σκυλόσοφος μπορεί να ήταν και Πετσενέγκος, αυτοί που ομνύουν «στην αλήθεια των άλλων» άνευ της αποδείξεώς της, αυτοί που μας κανοναρχούν ότι η Ιστορία είναι ένα αφήγημα, δεν είναι κουφιοκεφαλάκηδες. Όσα λένε, τα λέει και τα επιδιώκει η νέα τάξη, η παγκοσμιοποίηση, ο ιμπεριαλισμός στα Βαλκάνια και η ομογενοποιημένη σκέψη στην Ευρώπη.\nΔεν υπάρχουν συμπτώσεις . Δεν έχει σχέση με την Αριστερά η παροχή υπηρεσιών στην κυρίαρχη ιδεολογία, στην πιο οργουελική προπαγάνδα, σ’ αυτήν τη διαρκή πλύση εγκεφάλου. Οι τύποι αυτοί καταγγέλλουν την εθνικοφροσύνη και τον εθνικισμό -είναι εύκολο, είναι φερετζές– αλλά εναρμονίζονται με τους σχεδιασμούς εκείνους που οδηγούν την Ελλάδα (κι όχι μόνον) στην Αβυσσο, διά των μνημονίων, της αναβίωσης του μιλιταρισμού και του εθνικισμού των άλλων.Δεν\nυπάρχουν συμπτώσεις. Αυτοί που πετάνε γάτες απ’ τις ταράτσες και κατουράνε πάνω σε ζωγραφιές από περιττώματα (με γκάβαλα μιας φοράδας είχε γεμίσει πριν από χρόνια ένας απ’ αυτούς το κοίλον της Επιδαύρου), αυτοί που πείθουν τον κοσμάκη ότι «δεν μπορούμε να κάνουμε αλλιώς», αυτοί που παρακολουθούν πειθήνιοι τα σκυλιά του πολέμου στους σχεδιασμούς τους, αυτοί που επιμένουν στο λέγε-λέγε-λέγε χωρίς να μπαίνουν στον κόπο να αποδείξουν τίποτα, απλώς επωφελούνται από τη σίτισή τους στο Πρυτανείο με δαπάνες του Πραιτωρίου. Δεν υπάρχουν συμπτώσεις. Δεν είναι τυχαίο ότι όλοι είναι κρατικοδίαιτοι. Οτι ανήκουν στον κόσμο των ΜΚΟκαι τωνΑνεξάρτητων Αρχών. Οτι είναι προβεβλημένοι από τον διαπλεκόμενο και τον ψευδοαριστερό Τύπο. Δεν είναι τυχαίο ότι αυτοί οι χρυσοκάνθαροι λαϊκιστή ανεβάζουν το λαό και τεμπέλη ή διεφθαρμένον τον κατεβάζουν. Οτι τον περιφρονούν- ποιος τραγούδαγε τα δημοτικά τραγούδια; ποιος μιλούσε τα ελληνικά σε λόγια ή δημώδη μορφή; αυτοί που δεν έκαναν την Επανάσταση του 1821, αλλά βγήκαν απ’ τον δοκιμαστικό σωλήνα των Φράγκων, οι οποίοι δημιούργησαν ένα νέο έθνος για να το πηδάνε στον αιώνα τον άπαντα;\nΚαι το πηδάνε! Διότι η αστική τάξη του νέου ελληνικού κράτους, μετά το 1922 παραιτήθηκε από τις φιλοδοξίες της και, ασκημένη ήδη επί έναν αιώνα να είναι εξαρτημένη απ’ τις Δυνάμεις, αξιοποίησε την πείρα της κι από εξαρτημένη από δαύτες έγινε εξάρτημα του οπλισμού τους. Αυτήν την οδό κι αυτόν τον τρόπο της μεταπρατικής αστικής τάξης ακολούθησαν (και ακολουθούν και σήμερα) οι σμπίροιτης, γνωστοί\nστην κοινωνία ως «εκσυγχρονιστές», ευρωλιγούρηδες και αποδομητές της εθνικής ταυτότητας, όπου κι αν ενδημούν, είτε στην εοφιλελεύθερη δεξιά, είτε στην ενσωματωμένη αριστερά. Μια αλαζονική, αυτοαναφορική, ναρκισσιστική ελίτ που καίει εγκεφάλους στα πανεπιστήμια, που καλλιεργεί το είδος των ανθρώπων του ενός βιβλίου, που τους καθιστά υποτακτικούς (στους ίδιους) και υποταγμένους (στα αφεντικά τους), που ασκεί ιδεολογική τρομοκρατία,\nσυν μια σέχτα δημοσιογράφων καλά οργανωμένη, εναρμονισμένη κι ενορχηστρωμένη, η οποία επαναλαμβάνει καθημερινώς το λέγε-λέγε-λέγε που κομπλάρει τους Ελληνες και υμνεί αυτούς που σκίζουν γάτες, κάνουν στις παραλίες τους γουέι-γουέι πνιγμένους, τα παίρνουν από όσους ρίχνουν βόμβες και τους μυρίζει ποδαρίλα ο μπούντζος του Καραϊσκάκη.\nΔεν πάνε να λένε 300.000 ιστορικοί, ο φιρφιρίκος που αυτοί οι τύποι του έχουν γανώσει το κεφάλι είναι ευχαριστημένος με τα στερεότυπα που έχει ενστερνισθεί, αδύνατον να ξεστραβωθεί. Ο ένας απ’ τους τρεις πυλώνες του μαρξισμού είναι τα ανθρωπιστικά γράμματα, με τα ελληνικά γράμματα στο θεμέλιό τους. Με την εξαίρεση της Μακεδονίας απ’ την ελληνική ιστορία, με την εξαίρεση του Αλέξανδρου και των επιγόνων του, τα ελληνικά γράμματα δεν θα γίνονταν οικουμενικά, ο Πλάτωνας και ο Αριστοτέλης θα ήταν μια ξεχασμένη περίπτωση κάποιων που κάποτε έζησαν στη Μεσοποταμία. Στην Ιστορία όμως δεν υπάρχει«αν». Το Αλεξανδρινό οικουμενικό θεμέλιο του ελληνορωμαϊκού κόσμου μάς καθορίζει ακόμα και σήμερα – ούτε καν ο Χριστός θα είχε υπάρξει έξω απ’ αυτό το πλαίσιο. Οσοι λοιπόν\nθέλουν τους Ελληνες έξω απ’ αυτήν την κληρονομιά, προίκα βαριά, τους θέλουν σκλάβους. Τους θέλουν παρακολουθήματα μια Ευρώπης που ήδη απ’ το 1980 ξεπατώνει και ξεζουμίζει τους εργαζόμενους. Διότι εδώ και σαράντα χρόνια οι ευρωπαϊκές κοινωνίες φτωχαίνουν. Και για να το κατορθώνουν αυτό οι βρυκόλακες που τις κυβερνούν, εκφασίζουν τις δημοκρατίες. Η κυρίαρχη ιδεολογία, του μεταμοντερνισμού (που έλκει την καταγωγή του από φασίστες μυστικιστές του μεσοπολέμου), της πολιτικής ορθότητας και του πολυπολιτισμού συνοδεύει αυτήν τη διαδικασία εκφασισμού, εκπορεύεται από το Φασισταριό που εγκαθιδρύει οικονομικές δικτατορίες από τη μια χώρα στην άλλη.\nΟι ούτε καν σοβαροφανείς λοιπόν και πάντως γελοίοι που κοπρίζουν «τέχνη» και μασάνε τα λεφτά, όπως μηρυκάζουν οι κατσίκες το χόρτο τους, δεν είναι τέκνα του Διαφωτισμού, είναι οργανέτα του εκφασισμού.\nΔεν υπάρχουν συμπτώσεις. Η υποταγή της Ελλάδας στα μνημόνια δεν είναι άσχετη με την αποδόμηση της λαϊκής ταυτότητας και του εθνικού αυτεξούσιου. Οι εθνικοαπελευθερωτικοί αγώνες των Ελλήνων πρέπει να υποβαθμισθούν στο επίπεδο μιας δοτής ελευθερίας τότε (άρα δοτής επιβίωσης σήμερα -και να είμαστε κι ευχαριστημένοι). Η αντιστασιακή προϊστορία του λαού πρέπει να ξεριζωθεί διά της λήθης εις όσα αφορούν τις παραδόσεις και τον πολιτισμό του. Ο Ελύτης, για παράδειγμα, έτσι βαφτίζεται εθνικιστής από εκείνους που δηλώνουν αριστεροί και τη βρίσκουν στις μπιενάλε με τα κάτουρα, τα αίματα και τα πτώματα ως αγάλματα του Γιαν Φαμπρ. Άνθρωποι\nπου μισούν τους ανθρώπους.\nΔεν υπάρχουν συμπτώσεις. Δεν θα μπορούσαν να κάνουν τη δουλειά τους τα σκυλιά του πολέμου χωρίς τα κοπρόσκυλα της μαζικής αποβλάκωσης…\nΥΓ.: Και βεβαίως, ο κ. Γ. Φαμπρ συναντήθηκε με τον κ. Τσίπρα, παρουσία του κ. Μπαλτά. Δεν γνωρίζω αν συζήτησαν μεταξύ τους για τις γάτες που βασανίζει ο κ. Φαμπρ ή για τις γάτες Ιμαλαΐων που «σκίζει» ο κ. Τσίπρας. Πάντως, αμέσως μετά τη συνάντηση ο κ. Πρωθυπουργός τουίταρε ότι «βασιζόμαστε στη συνεισφορά του Γ. Φαμπρ για να γίνει το Φεστιβάλ Αθηνών Διεθνές». Το Φεστιβάλ ήταν ήδη Διεθνές, ελληνικό δεν θα είναι πια με δύο μόνον ελληνικές συμμετοχές…\nΕίναι ολετήρες. Και οι μικροί άνθρωποι είναι οι μεγαλύτεροι ολετήρες…\nThis entry was posted on 1 Απριλίου, 2016 στις 6:51 μμ\tand is filed under Uncategorized. You can follow any responses to this entry through the RSS 2.0 feed. You can leave a response, ή trackback from your own site.


Το Facebook θα σας ειδοποιεί όταν απεικονίζεστε σε φωτογραφίες που ανέβασαν τρίτοι - Unboxholics.com\nΤο Facebook θα σας ειδοποιεί όταν απεικονίζεστε σε φωτογραφίες που ανέβασαν τρίτοι\nΤεχνολογία αναγνώρισης προσώπων στα καλύτερά της\nΜια από τις καλύτερες τεχνολογίες αναγνώρισης ανθρώπινων προσώπων αναπτύσσει συνεχώς ένα από τα μεγαλύτερα κοινωνικά δίκτυα του κόσμου, το Facebook. Η πλατφόρμα δικτύωσης, μέχρι τώρα έχει χρησιμοποιήσει το χαρακτηριστικό αυτό για να βοηθά τους χρήστες που ανεβάζουν φωτογραφίες να συμπεριλαμβάνουν πιο εύκολα και γρήγορα τα πρόσωπα που υπάρχουν μέσα σε αυτές.\nΜε την νέα ανακοίνωση της εταιρίας, μαθαίνουμε πως η αναγνώριση προσώπου θα βοηθά τους χρήστες πλέον να ειδοποιούνται σε περίπτωση που οποιοσδήποτε ανεβάσει μια φωτογραφία της οποίας είναι μέρος, ανεξαρτήτως tag. Οι δυνατότητες των νέων χαρακτηριστικών δεν σταματούν εκεί όμως. Από εδώ και στο εξής, άνθρωποι που χρησιμοποιούν το χαρακτηριστικό screen reader, θα μπορούν να διαβάζουν για το περιεχόμενο μιας φωτογραφίας συμπεριλαμβανομένων των ατόμων των οποίων είναι μέσα σε αυτή.\nΜε την βελτιστοποίηση της τεχνολογίας αναγνώρισης προσώπου, το πιο σημαντικό χαρακτηριστικό που κατάφερε να χαρίσει το Facebook στους χρήστες του, είναι αυτό που θα τους ειδοποιεί όταν κάποιος τρίτος χρησιμοποιήσει κάποια από τις φωτογραφίες τους στο προφίλ του. Το Facebook προβαίνει στη λήψη τέτοιων μέτρων για να μπορέσει να εξαλείψει τους απατεώνες που προσπαθούν να δημιουργούν αναληθή προφίλ για παράνομους σκοπούς.\nTags: facebook europe canada face recognition\nΤα νέα ταχυραντεβού του Facebook σας δίνουν 4 λεπτά για να εντυπωσιάσετε (ΕΙΚΟΝΕΣ)


lasvegas 6 Σεπτεμβρίου, 2019\nΤους παίκτες που θα συνδεθούν στο καζίνο της Novibet και θα επιλέξουν το φρουτάκι Joker Pro για τη βραδινή διασκέδασή τους, τους περιμένει μια κορυφαία έκπληξη*. Ακόμα μια ξεχωριστή βραδιά casino στη Novibet, που επιβραβεύει* τα μέλη της.\nΓια λογαριασμό της Eyecon προστίθενται οι τίτλοι Fluffy Favourites Fairground και Kitty Payout, από τη Wazdan τo παιχνίδι Black Horse, η SG Interactive βγαίνει με το Mermaids Queen, η Edict με το Magic Monk Rasputin και -τέλος- η iSoftBet με το Platoon Wild Progressive.


Δημήτρης Κωνσταντινίδης: Το κλίμα στην ομάδα είναι άριστο | PAOK VOLLEY\nΔημήτρης Κωνσταντινίδης: Το κλίμα στην ομάδα είναι άριστο\nΟ λίμπερο του Δικεφάλου, Δημήτρης Κωνσταντινίδης, σε δηλώσεις του στην επίσημη ιστοσελίδα του Τ.Α.Π., αναφέρθηκε στο άριστο κλίμα και στους στόχους του φετινού ΠΑΟΚ.\n“Η χρονιά έχει ξεκινήσει πολύ καλά. Βρισκόμαστε ήδη στην 5η εβδομάδα της προετοιμασίας, όλοι οι αθλητές έχουν ενσωματωθεί κανονικά και το σημαντικό είναι πως δεν υπάρχουν σοβαρά προβλήματα τραυματισμών.\nΈχουμε παίξει ήδη κάποια φιλικά, στα οποία η ομάδα έδειξε καλά στοιχειά, αλλά και ότι δέχεται βελτίωση και σε κάποιους τομείς. Μπροστά μας υπάρχει ένα τριήμερο τουρνουά στη Σύρο, το οποίο αποτελεί το πιο δυνατό τεστ της προετοιμασίας. Θέλουμε να εστιάσουμε σε κάποια πράγματα έτσι ώστε να είμαστε έτοιμοι, όχι μόνο για την πρεμιέρα αλλά και για το μακρύ κύκλο αγώνων που μας περιμένει καθ’ όλη τη διάρκεια της σεζόν.\nΟι στόχοι, όπως και κάθε χρόνο, παραμένουν οι ίδιοι. Να διεκδικήσουμε όλους τους τίτλους και μια ανάλογη πορεία στην Ευρώπη. Το κλίμα στην ομάδα είναι άριστο. Εύχομαι να μείνουμε όλοι υγιείς και να πετύχουμε τα μέγιστα!”.


Trailer Από Το "Launchpad" Του Disney Plus - Cinemode.gr\nHome»Ταινίες Μικρού Μήκους»Trailer Από Το “Launchpad” Του Disney Plus\nBy Cinemode 14/04/2021 Δεν υπάρχουν Σχόλια\nΤο Disney+ κυκλοφόρησε το πρώτο trailer από το “Launchpad”, μια συλλογή ταινιών μικρού μήκους από δημιουργούς που δεν εκπροσωπούνται επαρκώς στο χώρο του σινεμά και της τηλεόρασης. Το trailer αποτελεί μια μίξη από τις έξι ιστορίες της πρώτης σεζόν και φανερώνει ένα project με καλές προθέσεις, αλλά και ένα αποστειρωμένο ύφος που εστιάζει περισσότερο στην πολιτική ορθότητα και λιγότερο στη φαντασία.\nΑναλυτικά τα έξι φιλμ μικρού μήκους της πρώτης σεζόν:\n“American Eid” | Σκηνοθεσία και σενάριο Aqsa Altaf\n“Η Ameena, μια Μουσουλμάνα μετανάστρια από το Πακιστάν, ξυπνά την ημέρα του Eid και μαθαίνει πως πρέπει να πάει στο σχολείο. Στενοχωρημένη και έχοντας πεθυμήσει το σπίτι της, ξεκινά μια αποστολή για να καθιερώσει το Eid ως επίσημη αργία για τα δημόσια σχολεία και στην πορεία επανασυνδέεται με την αδελφή της και αγκαλιάζει το νέο της σπίτι.”\n“Dinner Is Served” | Σκηνοθεσία Hao Zheng, σενάριο G. Wilson & Hao Zheng.\n“Growing Fangs” | Σκηνοθεσία και σενάριο Ann Marie Pac\n“The Last of the Chupacabras” | Σκηνοθεσία και σενάριο Jessica Mendez Siqueiros\n“Σε ένα κόσμο όπου η κουλτούρα έχει σχεδόν πάψει να υπάρχει, μια μοναχική Αμερικάνο-Μεξικανή που πασχίζει να διατηρήσει τις δικές της παραδόσεις, καλεί άθελά της ένα σκοτεινό και αρχαίο πλάσμα για να την προστατέψει.”\n“Let’s Be Tigers” | Σκηνοθεσία και σενάριο Stefanie Abel Horowitz\n“The Little Prince(ss)” | Σκηνοθεσία και σενάριο Moxie Peng\nΤα έξι φιλμ μικρού μήκους της πρώτης σεζόν του “Launchpad”, θα διατεθούν μέσα από το Disney+ στις 28 Μαΐου.


Η πρώτη συγκέντρωση της ανδρικής και της εφηβικής ομάδας του Λεύκιππου Ορόσημο (pics) | ebasket.gr\nΚεντρική Β' Εθνική Η πρώτη συγκέντρωση της ανδρικής και της εφηβικής ομάδας του Λεύκιππου Ορόσημο (pics)\nΗ πρώτη συγκέντρωση της ανδρικής και της εφηβικής ομάδας του Λεύκιππου Ορόσημο (pics)\nΔημοσίευση στις 17/08 23:26\nΕν όψει της επόμενης σεζόν (2020-21), το ανδρικό και το εφηβικό τμήμα του Λεύκιππου Ορόσημο την Δευτέρα (17/8) συγκεντρώθηκε για πρώτη φορά στο γήπεδο, τηρώντας όλα τα μέτρα του υγειονομικού πρωτοκόλλου ενώ έγινε ομιλία προς τους αθλητές.\nΟ σύλλογος της Ξάνθης αναφέρει:\n“Την Δευτέρα 17 Αυγούστου στο γήπεδο «Φίλιππος Αμοιρίδης», τηρώντας όλα τα μέτρα που ορίζονται από τον ΕΟΔΥ, πραγματοποιήθηκε η πρώτη συγκέντρωση της ανδρικής και της εφηβικής ομάδας του Λεύκιππου Ορόσημο εν όψει της ερχόμενης αγωνιστικής χρονιάς (2020-21).\nΚατά την διάρκεια της πρώτης συγκέντρωσης, υπήρξε ομιλία του τεχνικού επιτελείου καθώς και των στελεχών της διοίκησης προς τους αθλητές ενώ παρουσιάστηκαν τα νέα πρόσωπα (σε ρόστερ και προπονητικό σταφ) της ομάδας και έγινε το σχετικό καλωσόρισμα προς αυτούς.\nΗ ομιλία -μεταξύ άλλων- επικεντρώθηκε σε δεδομένα που αφορούν τον σύλλογο σχετικά με την νέα σεζόν ενώ υπήρξε και η απαραίτητη ενημέρωση σε ό,τι αφορά το υγειονομικό πρωτόκολλο της Γενικής Γραμματείας Αθλητισμού.\nΕναρμονισμένος πλήρως με τις πρόσφατες οδηγίες της ΓΓΑ σχετικά με την προετοιμασία των ομάδων με γνώμονα την ελαχιστοποίηση των πιθανοτήτων για κρούσματα του COVID-19 και αφότου γίνουν όλες οι προβλεπόμενες εξετάσεις (καρδιολογικός και εργαστηριακός έλεγχος) την τρέχουσα εβδομάδα, ο Λεύκιππος Ορόσημο γνωστοποιεί πως η πρώτη -επίσημη- ομαδική προπόνηση τoυ ανδρικού τμήματος πρόκειται να πραγματοποιηθεί την επόμενη εβδομάδα, στις 24 Αυγούστου.\nΗ εφηβική ομάδα του Λεύκιππου Ορόσημο τον Σεπτέμβριο έχει υποχρεώσεις στο Κύπελλο της ΕΚΑΣΑΜΑΘ και έκανε την… αρχή στις προπονήσεις”.\nΠροηγούμενο Ανακοινώθηκε ο Ράις\nΕπόμενο Οι Κλίπερς κέρδισαν τον εκπληκτικό Ντόντσιτς (vid)


Άλλοι διαμαρτύρονται για συνθήκες εργασίας και σε επιλεγμένα γραφεία η ΠΝΑι αλλάζει τις κουρτίνες με παχυλές δαπάνες, του Χαράλαμπου Κόκκινου [Χωρ.Αντ/ρχης Δωδ/σου] - iporta.gr\niporta.gr / 5 Φεβρουαρίου 2019 / No Comment\nΆλλοι διαμαρτύρονται για συνθήκες εργασίας και σε επιλεγμένα γραφεία η ΠΝΑι αλλάζει τις κουρτίνες με παχυλές δαπάνες, του Χαράλαμπου Κόκκινου [Χωρ.Αντ/ρχης Δωδ/σου]\nΧ. Κόκκινος: «Η συγκλονιστική διαμαρτυρία των εργαζομένων για τις απαράδεκτες συνθήκες εργασίας που επικρατούν σε κτιριακά συγκροτήματα της Π.Ν.Αι. ας επαναφέρει την ηγεσία της Π.Ν.Αι. στην πραγματικότητα\nΔαπάνες για συγκεκριμένους και το όψιμο ενδιαφέρον του κ. Χατζημάρκου για επισκευή ξένων με την Π.Ν.Αι. κτιρίων την ώρα που υπάρχουν τόσα προβλήματα, γεννά ερωτηματικά…»\nΤη συμπαράστασή του στο Σύλλογο Υπαλλήλων Π.Ν.Αι. της Π.Ε. Δωδεκανήσου στην έγγραφη διαμαρτυρία για τις απαράδεκτες συνθήκες εργασίας που επικρατούν σε κτιριακά συγκροτήματα της Περιφέρειας Νοτίου Αιγαίου στην Π.Ε. Δωδεκανήσου εκφράζει ο Αντιπεριφερειάρχης Δωδεκανήσου κ. Χαράλαμπος Κόκκινος.\nΗ απαράδεκτη εικόνα -σύμφωνα με την ανακοίνωση και την πραγματικότητα- «με φθαρμένα κουφώματα που μπάζουν νερά σε κάθε βροχή, σοβάδες που αποκολλούνται, σπασμένα τζάμια, ανθυγιεινό πάτωμα αμιάντου, ξεχαρβαλωμένες πρίζες, ανύπαρκτη θερμομόνωση, μη τήρηση κανόνων υγιεινής και ασφάλειας», εκθέτει πολλαπλώς την ηγεσία της Π.Ν.Αι. στους άμεσους συνεργάτες της και στους πολίτες που επισκέπτονται τα γραφεία μας.\nΘυμίζω ότι στο πρόσφατο παρελθόν ανέδειξα το θέμα και κατέθεσα καλόπιστες προτάσεις. Δυστυχώς εισέπραξα ειρωνικές απαντήσεις και αδιαφορία για την επίλυση του προβλήματος, το οποίο διογκώθηκε!!!\nΑν συνυπολογιστούν οι μεγάλες δαπάνες που πραγματοποιούνται για εξοπλισμό και καλλωπισμό γραφείων συγκεκριμένων στελεχών της ηγεσίας της Π.Ν.Αι. και τις επαναλαμβανόμενες αλλά και πρόσφατες προεκλογικές υποσχέσεις του κ. Χατζημάρκου για κατασκευή κτιρίων άλλων Υπηρεσιών (που δημιουργούν πολλά ερωτήματα για το όψιμο ενδιαφέρον του…), δίκαια δημιουργούνται αισθήματα οργής και πρυτανεύει η φαυλότητα, η αδιαφορία και η αλαζονεία.\nΚαλώ τους εργαζόμενους της Π.Ν.Αι. σε συνεργασία και τους ευχαριστώ για τις υπηρεσίες τους κάτω από δύσκολες συνθήκες που περιγράφουν και ισχύουν. Συγχρόνως καλώ τον κ. περιφερειάρχη και τους άμεσους συνεργάτες του που έχουν αρμοδιότητες για τις εργασίες που πρέπει να γίνουν, να κοιτάξουν πρώτα τα του οίκου μας και μετά να υπόσχονται «λαγούς με πετραχήλια» στην κοινωνία που βλέπει, κρίνει και συγκρίνει.\nΟι παχυλές δαπάνες για προμήθειες κουρτινών κ.λπ. μόνο σε συγκεκριμένα γραφεία αλλά και αυτές για δημόσιες σχέσεις και για τη… «γαστρονομική περιφέρεια» λειτουργούν αρνητικά και απέχουν από τις εργασιακές ανάγκες των υπαλλήλων που κρατούν όρθια την Π.Ν.Αι.\nΠλήγμα για την πολυφωνία η καταστροφή του Νότος FM, του Φώτη Χατζηδιάκου [Δήμαρχος Ρόδου]\nΣτηρίζω τη Ρένα Δούρου, του Κώστα Αρβανίτη\nΟ ανιστόρητος Γιάνης Βαρουφάκης!, του Λογομέτρη


Tuesday 22 Ιουνίου 2021 18:17\nΈκλεψαν το φέρετρο του Τσάρλι Τσάπλιν και ζήτησαν λύτρα!\nΌλοι μας γνωρίζουμε τον Τσάρλι Τσάπλιν, ο οποίος είναι χρονικά η πρώτη παγκόσμια αναγνωρίσιμη φιγούρα της κινηματογραφικής τέχνης, κυρίως μέσω του χαρακτήρα “Σαρλό” που ενσάρκωνε στις πρώτες ταινίες του. Ωστόσο, υπάρχει ένα γεγονός που συνδέεται με τον Άγγλο ηθοποιο και σκηνοθέτη, που λίγοι από εμάς γνωρίζουν.\nΆρχισαν λοιπόν να εξερευνούν τους 400 τάφους του νεκροταφείου του χωριού. Οι περισσότεροι ήταν απλοί και διέθεταν έναν ξύλινο σταυρό, ανάμεσα τους όμως υπήρχε ένας μεγαλοπρεπής πέτρινος τάφος, ο οποίος είχε την εγχάραξη “Τσαρλς Τσάπλιν 1889-1977”. Ο τάφος φυσικά άνηκε στον διασημότερο κωμικό του κόσμου, ο οποίος είχε πεθάνει δύο μήνες πριν από την παραμονή Χριστουγέννων του 1977.\nΤο μόνο πρόβλημα τώρα ήταν να επιστραφεί η σωρός του Τσάπλιν στο νεκροταφείο, ωστόσο, οι δύο ληστές είχαν ξεχάσει το ακριβές σημείο που είχαν θάψει το φέρετρο. Δυομισι μήνες αργότερα και μετά από αρκετές έρευνες, οι αστυνομικές αρχές βρήκαν το φέρετρο. Η σορός του Τσάπλιν επέστρεψε στο κοιμητήριο του χωριού και στην θέση της προηγούμενης πέτρινης ταφόπλακας, μπήκε μια βαριά τσιμενένια και ο τάφος σφραγίστηκε για πάντα…\nΝέα Σμύρνη: έκανε άλμα στον αέρα και “προσγειώθηκε” σε καρχαρία δύο μέτρων\nΤον απόλυτο τρόμο έζησε ένας σέρφερ στη Φλόριντα των ΗΠΑ, στην παραλία Νέα Σμύρνη, όταν κάνοντας άλμα, στο τελευταίο κύμα της ημέρας, όπως λέει χαρακτηριστικά, «προσγειώθηκε» σε έναν καρχαρία μήκους δύο μέτρων.\nΟ καρχαρίας δάγκωσε τέσσερα από τα δάχτυλα του αριστερού χεριού του και την αριστερή γάμπα του.\nΟ 40χρονος σέρφερ, συνήθως αποφεύγει τα άλματα ενώ κάνει σερφ, αλλά την 29η Αυγούστου αποφάσισε να προσπαθήσει, όπως αναφέρει.\n«Αντί να προσγειωθώ στο σερφ, προσγειώθηκα στον καρχαρία κι εκείνος αποφάσισε να μου κόψει ένα κομμάτι», είπε σε δηλώσεις σε τοπικά ΜΜΕ, συμπληρώνοντας «δεν τον είχα δει από πριν. Τον είδα, αφού με δάγκωσε. Ένιωσα λες και με χτύπησε τρένο και το πρώτο πράγμα που σκέφτηκα και έκανα, ήταν να τον σπρώξω μακριά μου. Αμέσως μετά άρπαξα την σανίδα μου και απομακρύνθηκα όσο πιο γρήγορα μπορούσα...»\nΜόλις βγήκε στην παραλία «Νέα Σμύρνη», ο Γουόλς δέχθηκε τις πρώτες βοήθειες και δεν χρειάστηκε να μεταφερθεί σε νοσοκομείο. Ο καρχαρίας του επιτέθηκε μόνο μία φορά, στα ρηχά, αφού την στιγμή της επίθεσης το νερό έφθανε μέχρι την μέση τον σέρφερ.\nΗ παραλία της Νέας Σμύρνης, στην περιοχή Βολούσια της Φλόριντα, θεωρείται η «παγκόσμια πρωτεύουσα» των επιθέσεων από καρχαρίες.\nΤο μπάνιο της… αγελάδας!\nΑνάγκη από… relax δεν έχουν μόνο οι άνθρωποι, αλλά όλα τα ζωντανά της γης…\nΜια άκακη και αγαθή αγελάδα, αποφάσισε να κάνει… μίνι διακοπές και να δροσιστεί λίγο από την αυγουστιάτικη ζέστη.\nΑφού βόσκησε για τα καλά, πήρε την κατηφόρα από το χωράφι έφτασε στην παραλία Πλάκα της Άνδρου, όπου μπήκε στη δροσερή θάλασσα... αγνοώντας τα όποια σχόλια.\n05 Σεπ 2019 12:02


11 περιπτώσεις ποδοσφαιριστών που η σχέση τους με το αλκοόλ τους έφερε σε επικίνδυνα μονοπάτια\nΔεν είναι λίγες οι φορές που έχουν καταγραφεί ιστορίες περί εθισμού και εξαρτήσεων στους αθλητές. Και μάλιστα σε πολύ σπουδαίες προσωπικότητες του αθλητισμού. Πριν δούμε τις ιστορίες μας, να ξέρετε ότι εδώ μπορείτε να παίξετε τα αγαπημένα σας φρουτακια δωρεαν και από κινητό!\nΕπιστροφή στο θέμα… Υπάρχει λοιπόν, η εξάρτηση από το αλκοόλ όπου το πρόβλημα είναι μεγάλο. Βλέπετε η πίεση για την επιτυχία, η μεγάλη προβολή, τα πολλά χρήματα, το άγχος για την κατάκτηση ενός τίτλου, ακόμη και η διαχείριση της απόσυρσης από τα φώτα της δημοσιότητας. Ας δούμε λοιπόν 11 περιπτώσεις ποδοσφαιριστών που η σχέση τους με το αλκοόλ τους έφερε σε επικίνδυνα μονοπάτια και κάποιους από αυτούς δεν τους άφησε να κάνουν την καριέρα που ενδεχομένως να μπορούσαν.\nΔείτε αυτό που γραφε\nΟ Γκαριντσα δεν ειναι ο Μαμρα. Στις χρονολογίες που γράφετε βγαίνει 104 ο άνθρωπος χωρίς παιδικά χρόνια .😂😂\nΞεχάσατε το κουνούπι του Παναθηναϊκού!!!


Η Voulosa Απολυμαντική πραγματοποιεί απολυμάνσεις στην Νέα Πεντέλη από το 1977. Σκοπός μας είναι να παρέχουμε υψηλή ποιότητα εργασιών για κάθε αποφρακτική εργασία που χρειάζονται οι κάτοικοι και πάντα στις πιο ανταγωνιστικές τιμές της αγοράς.\nΕτσι λοιπόν αν ψάχνετε καποιον ειδικό για Voulosa απολυμάνσεις στην Νέα Πεντέλη μη διστάσετε να επικοινωνήσετε μαζί μας οποιαδήποτε στιγμή του 24ωρου.


Με εμφάνιση Τσίπρα στη Θεσσαλονίκη απαντά η κυβέρνηση στον αναβρασμό για τη συμφωνία των Πρεσπών | ΤΟ ΠΟΝΤΙΚΙ\nΑπ’ όταν έπεσε πρώτη φορά η Βαστίλη, πάντα θα πέφτει\n6.12.2018 / ΜΑΡΙΑ ΜΗΤΣΟΠΟΥΛΟΥ\nΜε εμφάνιση Τσίπρα στη Θεσσαλονίκη απαντά η κυβέρνηση στον αναβρασμό για τη συμφωνία των Πρεσπών\nΜετά τις μαθητικές καταλήψεις και τις δηλώσεις Ζάεφ η κυβέρνηση σπεύδει να «μαζέψει» το κλίμα στη Β. Ελλάδα\nΜε μεγάλη συγκέντρωση στη Θεσσαλονίκη, στις 14 Δεκεμβρίου, και με ομιλητή τον Αλέξη Τσίπρα «απαντάει» η κυβέρνηση στον αναβρασμό που υπάρχει στη Βόρεια Ελλάδα για τη συμφωνία των Πρεσπών.\nΔεν είχε προλάβει καλά καλά να μαζευτεί το κύμα των μαθητικών καταλήψεων κυρίως στη Βόρεια Ελλάδα, ακολούθησαν οι δηλώσεις Ζάεφ για τη διδασκαλία της «μακεδονικής» γλώσσας στα ελληνικά σχολεία και τους «Μακεδόνες του Αιγαίου», που ήρθαν να επιβαρύνουν το κλίμα και να δώσουν πάτημα στους πολέμιους της συμφωνίας – κυρίως στην αξιωματική αντιπολίτευση – ή έστω να δικαιώσουν ανησυχίες για κενά ή αδυναμίες στη συμφωνία που μπορεί να επιτρέψουν «πολιτικές ερμηνείες» διαιωνίζοντας τις αλυτρωτικές βλέψεις των γειτόνων.\nΜετά την παρέμβαση μέσω Νίμιτς στην κυβέρνηση των Σκοπίων για τις προκλητικές δηλώσεις από τον «φίλο» Ζάεφ και τις αντιδράσεις Παυλόπουλου και Τσίπρα μέσω δηλώσεών τους στην Αθήνα, η κυβέρνηση θεωρεί προς το παρόν λήξαν το θέμα, αν και έχει σημάνει συναγερμός. «Κανείς δεν είπε ότι θα είναι εύκολη υπόθεση» ανέφερε σε ραδιοφωνική του συνέντευξη χθες ο αναπληρωτής υπουργός Εξωτερικών Γιώργος Κατρούγκαλος. «Μετά τις διορθωτικές δηλώσεις του κυβερνητικού εκπροσώπου στα Σκόπια έχουν δοθεί επαρκείς εξηγήσεις. Δεν θα επιτρέψουμε να σπαταληθεί το διπλωματικό κεφάλαιο που έχουμε σωρεύσει. Η συμφωνία αναφέρεται σε μια νοτιοσλαβική γλώσσα που καμία σχέση δεν έχει με την αρχαία ελληνική Μακεδονία μας. Ως προς την εθνότητα, υπάρχει αναφορά σε βορειομακεδονική ιθαγένεια» κατέληξε.\nΣτην κυβέρνηση φαίνεται αρχικώς να επέδειξαν ανοχή στις δηλώσεις αντιλαμβανόμενοι το εσωτερικό πολιτικό πρόβλημα του Ζάεφ, ωστόσο προφανώς στη συνέχεια, όταν η υπόθεση έλαβε διαστάσεις, κρίθηκε προβληματική η επίπτωση των δηλώσεων αυτών στο εγχώριο πολιτικό και κοινωνικό σκηνικό. Με άλλα λόγια θεωρήθηκε ότι οι δηλώσεις Ζάεφ στέλνουν μήνυμα ότι η συμφωνία «μπάζει» δημιουργώντας τον κίνδυνο αποσυσπείρωσης των βουλευτών και των δυνάμεων πέραν του ΣΥΡΙΖΑ (βουλευτές των ΑΝΕΛΛ και του Ποταμιού) που έχουν δείξει διάθεση να στηρίξουν τη συμφωνία όταν έρθει προς κύρωση στην ελληνική Βουλή. Πολλώ δε μάλλον που η Ν.Δ. εμφανίστηκε ετοιμοπόλεμη πιέζοντας προς την κατεύθυνση αυτή.\nΧθες, κι ενώ ο Πάνος Καμμένος έχει ρίξει εντελώς τους τόνους περίπου το τελευταίο δίμηνο, ο αντιπρόεδρος των Ανεξάρτητων Ελλήνων Παναγιώτης Σγουρίδης σε ραδιοφωνικές του δηλώσεις (Ρ/Σ Θέμα 104,6) κάλεσε τον πρωθυπουργό να «αναπέμψει» τη συμφωνία και να πάει σε εκλογές: «Το άρθρο 19 της προσυμφωνίας των Πρεσπών ήδη ενεργοποιήθηκε, σε περίπτωση που δεν τηρούνται κάποια πράγματα υπάρχει μια διαδικασία. Από τη στιγμή που οι γείτονές μας εμμένουν σε αυτά και τα εκστομίζουν έστω και για εσωτερική συνοχή τους και δεν τα αφαιρούν από το σύνταγμά τους, είναι ευκαιρία για τον πρωθυπουργό να δηλώσει ότι “δεν τηρήθηκαν τα συμφωνηθέντα, αναπέμπω τη συμφωνία των Πρεσπών και οδηγώ την Ελλάδα σε εκλογές”».\nΜία μέρα πριν και ο Πάνος Καμμένος θέλησε να στείλει μήνυμα στην απέναντι πλευρά, μήνυμα που πάντως έδειξε να κινείται στη γραμμή του Μαξίμου. Συγκεκριμένα δήλωσε πως «όσοι εκφράζουν προς την πατρίδα μας αλυτρωτικές επιδιώξεις θα πρέπει να ξέρουν πως δεν υπάρχει κανένα περιθώριο συμφωνίας». Μήνυμα μη εφαρμογής της συμφωνίας, αν δεν τηρηθούν τα συμφωνηθέντα, έστειλε και το Μαξίμου «κρυμμένο» σε απάντηση στον Κυριάκο Μητσοτάκη για σχετικές δηλώσεις του: και το τελευταίο παράθυρο σχετικά με την ύπαρξη μακεδονικής μειονότητας «κλείνει οριστικά η ίδια η συμφωνία των Πρεσπών» σημείωνε το Μαξίμου προσθέτοντας: «Μια συμφωνία που η ΠΓΔΜ και ο κ. Ζάεφ οφείλουν να τηρήσουν μέχρι κεραίας για να ενταχθούν στην Ε.Ε. και το ΝΑΤΟ».\nΜάχη με το εσωτερικό μέτωπο\nΠλέον η κυβέρνηση επικεντρώνει στο εσωτερικό πολιτικό και κοινωνικό κλίμα καθώς, μετά τις γιορτές κι εφόσον δεν υπάρξει άλλο παρόμοιο κρούσμα από την πλευρά των Σκοπίων, τα πράγματα θα μπουν στην τελική ευθεία με τη συμφωνία να αναμένεται προς κύρωση περί τα τέλη Φεβρουαρίου με αρχές Μαρτίου.\nΈτσι, χθες με συνέντευξη Τύπου στη Θεσσαλονίκη ο γραμματέας του ΣΥΡΙΖΑ Πάνος Σκουρλέτης, πέρα από τη στήριξη του κόμματος στην υποψηφιότητα Νοτοπούλου για τον Δήμο της Θεσσαλονίκης, ανακοίνωσε την πραγματοποίηση κεντρικής εκδήλωσης στη Θεσσαλονίκη (Παλέ ντε Σπορ) με ομιλητή τον Αλέξη Τσίπρα και με πολιτικό πλαίσιο απέναντι στον εθνικισμό και τον διχασμό. Μάλιστα ο Πάνος Σκουρλέτης κατά τη διάρκεια της συνέντευξης εξαπέλυσε επίθεση στη Ν.Δ. λέγοντας ότι χωρίζει τους Έλληνες σε πατριώτες και προδότες, και κάλεσε τον Μητσοτάκη να απαντήσει αν συμφωνεί με το σύνθημα «Η δημοκρατία πρόδωσε τη Μακεδονία» που ακούστηκε τις τελευταίες ημέρες στις καταλήψεις και πέρα από αυτές.\nΤις προηγούμενες ημέρες μπορεί πίσω από το κύμα των μαθητικών καταλήψεων η κυβέρνηση να έδειξε ως υποκινητή την Ακροδεξιά, εν τούτοις ο πρωθυπουργός κινήθηκε προσεκτικά όσον αφορά τους μαθητές που συμμετείχαν σε αυτές και απέφυγε να τους χαρακτηρίσει, αντιθέτως διεμήνυσε από το βήμα της Κεντρικής Επιτροπής ότι «δεν κουνάμε το δάκτυλο στους 16άρηδες», δεν τους χαρίζουμε στη νεοναζιστική συμμορία, αλλά τους καλούμε να μελετήσουν την Ιστορία αυτού του τόπου για να δουν ποιος πραγματικά ξεπούλησε και πρόδωσε τη χώρα στο παρελθόν. Και μόνο πάντως η προσεκτική τοποθέτηση κατέδειξε ότι υπάρχει προβληματισμός για το κλίμα που επικρατεί και κυρίως για το πώς θα αντιμετωπιστεί ώστε να μη δοθεί η εντύπωση ότι οι ακροδεξιές δυνάμεις που φαίνεται πως έδωσαν τον τόνο και όσοι τις ακολουθούν είναι κυρίαρχοι και πετυχαίνουν τον στόχο τους.